hotchpotch/miracl-hf-unified huggingface dataset:
রুডলফ কম্ফনার
রুডলফ কম্ফনার একজন অস্ট্রীয় বংশোদ্ভূত মার্কিন প্রকৌশলী এবং পদার্থবিজ্ঞানী, যিনি ট্রাভেলিং-ওয়েভ টিউবের উদ্ভাবক হিসেবেই বেশি পরিচিত।
রুডলফ কম্ফনার ১৯০৯ সালের ১৬ মে জন্মগ্রহণ করেন। তিনি অক্সফোর্ড বিশ্ববিদ্যালয় থেকে পদার্থবিজ্ঞানে ১৯৫১ সালে ডিফিল ডিগ্রি অর্জন করেন। সে বছরই ডিসেম্বরে তিনি বেল ল্যাবসে যোগদান করেন। তিনি ৫৫টি প্যাটেন্টের অধিকারী।
প্রথাগত চীনা অক্ষরসমূহ
প্রথাগত চীনা অক্ষরসমূহ (; Pinyin: ) হল সেই সব চীনা অক্ষর যা ১৯৪৬ সাল পর্যন্ত চীনের যাবতীয় লেখায় ব্যবহৃত হত। ১৯৪৬ এ চীনের অক্ষর সরলীকরণ ব্যবস্থায় বেশ কিছু অক্ষরের চেহারা সহজ করে দেওয়া হয়। কিন্তু ইতিহাসের বিভিন্ন পর্বে চীন থেকে যে সমস্ত প্রতিবেশী দেশ এই অক্ষরগুলো ধার করেছিল তারা এই ব্যবস্থা অনুসরণ করেনি। ফলে তাইওয়ান, হংকং ও ম্যাকাওয়ের লিপি এবং কাঞ্জি অভিধানের প্রমিত অক্ষর সেটসমূহে বর্তমানে সবচেয়ে বেশি প্রথাগত চীনা অক্ষর ব্যবহৃত হয়। প্রথাগত চীনা অক্ষর তাদের আধুনিক আকার পায় প্রথম হান সাম্রাজ্যের সময় করণিক লিপি উদ্ভবের সাথে, এবং ৫ম শতাব্দী (দক্ষিণাঞ্চলীয় ও উত্তরাঞ্চলীয় রাজবংশ সময়) থেকে এদের চেহারা কমবেশি স্থিতিশীল হয়েছিল।
সরলীকৃত চীনা অক্ষরসমূহের সাথে প্রথাগত অক্ষরসমূহের বৈষম্য প্রদর্শনের জন্য রেট্রোন্যাম "প্রথাগত চীনা" ব্যবহার করা হয়। ১৯৫০ এর দশকে মূল চীনা ভূখণ্ডে গণপ্রজাতন্ত্রী চীন সরকার একটি আদর্শ অক্ষরের সেট চালু করে। প্রথাগত চীনা অক্ষরসমূহ বর্তমানে জাপান, তাইওয়ান, হংকং, এবং ম্যাকাও ছাড়াও দক্ষিণ-পূর্ব এশিয়ার বাইরে বৈদেশিক চীনা সম্প্রদায়ের মধ্যে ব্যবহার করা হয়। যদিও চীন মূলভূখন্ডের থেকে নতুন আগমনের ফলে সরলীকৃত অক্ষরে মুদ্রিত উপকরণের সংখ্যা অস্ট্রেলিয়া, মার্কিন যুক্তরাষ্ট্র এবং কানাডায় বাড়ছে।
জন রবিনসন পিয়ার্স
জন রবিনসন পিয়ার্স একজন মার্কিন প্রকৌশলী।
পিয়ার্স ক্যালটেক থেকে ১৯৩৩ সালে তড়িৎ প্রকৌশলে ব্যাচেলর্স, ১৯৩৪ সালে মাস্টার্স এবং ১৯৩৬ সালে পিএইচডি ডিগ্রি অর্জন করেন। তিনি ১৯৭১ সালে ক্যালটেকে অধ্যাপক হিসেবে যোগদান করেন। তিনি ৯০টি প্যাটেন্টের অধিকারী।
জর্জ ক্লার্ক সাউথওয়ার্থ
জর্জ ক্লার্ক সাউথওয়ার্থ একজন মার্কিন প্রকৌশলী।
সাউথওয়ার্থ ১৮৯০ সালের অগাস্ট পেন্সিলভেনিয়ায় জন্মগ্রহণ করেন। তিনি গ্রোভ সিটি কলেজ থেকে পদার্থবিজ্ঞানে ব্যাচেলর্স এবং মাস্টার্স ডিগ্রি অর্জন করেন। তিনি ইয়েল বিশ্ববিদ্যালয় থেকে ১৯২৩ সালে পিএইচডি ডিগ্রি অর্জন করেন।
হিউ টয়
কর্নেল ক্লড হিউ টয়, এমবিই (; জন্ম: ২৯ মার্চ, ১৯১৭ - মৃত্যু: ১৫ এপ্রিল, ২০১২) প্রথিতযশা ব্রিটিশ সামরিক গোয়েন্দা কর্মকর্তা ছিলেন। এছাড়াও, সামরিক কূটনীতিবিদ, শিক্ষাবিদ ও দক্ষিণ এশিয়া বিশেষজ্ঞ ছিলেন। দ্বিতীয় বিশ্বযুদ্ধকালীন তিনি ভারত ও বার্মায় কর্মরত ছিলেন। সম্মিলিত গোয়েন্দা সেবা অধিদপ্তরে কাজ করেন হিউ টয়।
জাপানি সেনাবাহিনী ও আজাদ হিন্দ ফৌজের যুদ্ধবন্দী সৈনিকদের জিজ্ঞাসাবাদের দায়িত্বে ছিলেন তিনি। আজাদ হিন্দ ফৌজের প্রধান নেতাজী সুভাষচন্দ্র বসুকে অনুসরণে নিয়োজিত ছিলেন। টয়ের কর্মকাণ্ডগুলো আইএনএ’র ইতিহাসে লিপিবদ্ধ রয়েছে। বিশ্বযুদ্ধ পরবর্তী সময়ে দক্ষিণ-পূর্ব এশিয়ায় নিয়োজিত ব্রিটিশ সেনাবাহিনীতে কাজ করেন। ১৯৪৭ সালে মেজর পদবী নিয়ে স্বদেশে প্রত্যাবর্তন করেন। একই বছর তিনি এমবিই পদবীতে ভূষিত হন। বিভিন্ন পদে অবস্থান করে বার্মা, লাওস, হংকং ও ব্যাংককে ছিলেন। এ সময়ে অবশ্য সংক্ষিপ্ত সময়কালের জন্য ইউরোপে অবস্থান করেন। ১৯৬০-এর দশকের শেষদিকে অক্সফোর্ডের ন্যুফিল্ড কলেজ থেকে পিএইচডি ডিগ্রী লাভ করেন।
১৯৫৯ সালে দ্য স্প্রিঙ্গিং টাইগার শীর্ষক গ্রন্থ প্রকাশ করেন। এ গ্রন্থটি প্রথম প্রামাণিক দলিলরূপে যে-কোন পশ্চিমা সেনা কর্মকর্তা কর্তৃক লিখিত। ১৯৬৮ সালে লাওস: বাফার স্টেট অর ব্যাটলগ্রাউন্ড গ্রন্থ রচনা করেন। ১৯৭২ সালে সেনাবাহিনী থেকে অবসর গ্রহণ করেন তিনি।
১৯৯৯ সালে তাঁর স্ত্রী বেটি’র দেহাবসান ঘটে। নবজাতক অবস্থায় তাঁর সন্তান মৃত্যুবরণ করেছিল। ১৫ এপ্রিল, ২০১২ তারিখে ৯৫ বছর বয়সে টয়ের দেহাবসান ঘটে।
এডাটা
এডাটা টেকনোলজি কোম্পানি লিমিটেড (ঐতিহ্যবাহী চাইনিজ ভাষা: 威剛科技股份公司) হচ্ছে তাইওয়ানের একটি মেমোরি এবং কম্পিউটার ডাটা স্টোরেজ প্রস্তুতকারী প্রতিষ্ঠান, এটি প্রতিষ্ঠিত হয় মে ২০০১-এ এবং এর প্রতিষ্ঠাতা সিমন চ্যান (ঐতিহ্যবাহী চাইনিজ ভাষা: 陳立白)। এর প্রধান উৎপাদিত পণ্য হচ্ছে ডিআরএএম মডিউলস, ইউএসবি ড্রাইভ,ইউএসবি,হার্ড ড্রাইভ এবং মেমোরি কার্ড। বাজারের অন্যান্য ক্ষেত্রেও এর পদাপর্ন রয়েছে, যেমন: ডিজিটাল ফ্রেম,সলিড স্টেট ড্রাইভ এবং এক্সপ্রেক্স কার্ড। ২০০৭-এ এডাটা ছিল বিশ্বের তৃতীয় বৃহত্তম ডিআরএম উৎপাদনকারী এবং বাজারে এর শেয়ার ছিল ৭.৬% এবং বিশ্বের ৪র্থ বৃহত্তম ফ্লাশ পণ্য উৎপাদনকারী।
২০০৮-এর হিসেবে এডাটার আর্থিক মূলধন ছিলো $৫৫.৫৫ মিলিয়ন মার্কিন ডলার এবং বাজার মূলধন $৩০৫.১৬ মিলিয়ন ডলার। এটি ব্যাবসায় বিস্তৃত করেছে ইউরোপ এবং আমেরিকায়,যখন কিনা এটি এশিয়ায় স্যামসাংয়ের সঙ্গে তীব্র প্রতিযোগিতা করছে এবং মার্কেট শেয়ারের ৭.১% অংশ নিয়ে এটি হয়ে উঠেছে বিশ্বের দ্বিতীয় সর্বোচ্চ ডিআরএম মডিউলের সরবরাহকারী।
সিস্টেমা ন্যাচারাই
সিস্টেমা ন্যাচারাই হচ্ছে বিখ্যাত সুইডিশ উদ্ভিত বিজ্ঞানী, প্রানীবিজ্ঞানী ক্যারোলাস লিনিয়াসের এর লেখা বহুল প্রসিদ্ধ গ্রন্থ। এর মূল বিষয়বস্তু হলো প্রাণী, উদ্ভিদ মিলে যে সৃষ্টি জগৎ তার শ্রেণীবিন্যাস। এই গ্রন্থ তিনি ‘লিনিয়ান ট্যাক্সোনমি’ বর্ণনা করেন যা এখন দ্বিপদ নামকরণ নামে পরিচিত। যদিও ২০০ বছর ধরে বাউহিন ভ্রাতৃদ্বয়, গ্যাসপার্ড এবং জোহান সমগোত্রীয় পদ্ধতি ব্যবহার করেছিলেন তবে লিনিয়াসই একমাত্র ব্যক্তি যিনি তাঁর গ্রন্থে আনুপূর্ব এ পদ্ধতির সুসমন্বিত ব্যবহার করেছেন।
১৭৩৫ খ্রিস্টাব্দে গ্রন্থটির প্রথম সংস্করণ প্রকাশিত হয়। ব্যাপকভাবে উন্নত ও পরিপূর্ণ দশম সংস্করণ প্রকাশিত হয় ১৭৫৮ খ্রিস্টাব্দে। এ সংস্করণই প্রাণী ও উদ্ভিদের দ্বিপদী বৈজ্ঞানিক নামকরণের প্রায়োগিক ভিত্তি। এ সংস্করণের প্রচ্ছদনাম রাখা হয় ইংরেজীতে যার অর্থ "System of nature through the three kingdoms of nature, according to classes, orders, genera and species, with characters, differences, synonyms, places".। ১৭৬৬-১৭6৮ কালপর্বে লিনিয়াস গ্রন্থের বহুলাংশে পরিবর্ধিত দ্বাদশ সংস্করণ প্রকাশ করেন।
লিনিয়াস তার ইমপেরিয়ান ন্যাচারাই এ তিনটি কিংডমে বিভক্ত করেনঃ Regnum Animale, Regnum Vegetabile and Regnum Lapideum । পাঁচটি ভাগে তিনি শ্রেনীবিন্যাস করেনঃ রাজ্য, শ্রেণী, বর্গ, গণ ও প্রজাতি। এই ভাবে সকল প্রাণী ও উদ্ভিদকে নামকরণ করার কারণে সহজে মনে রাখা যায়। এ কারণ্যে জীববিজ্ঞানে লিনিয়াসের অবদান অসামান্য।
বাল্টিক নৌবহর
বাল্টিক নৌবহর (রুশ: Балтийский флот) বাল্টিক সাগরে অবস্থিত একটি রুশ নৌবহর। জারের শাসনামলে এই নৌবহর এক সময় রুশ সাম্রাজ্যের নৌবাহিনীর অংশ ছিল। পরে সোভিয়েত নৌবাহিনীর অংশ হয়। সোভিয়েত আমলে দুইবার ‘অর্ডার অব দ্যা রেড ব্যানার’ পাবার জন্য এই নৌবহর '"Twice Red Banner"' সামরিক খেতাবে ভূষিত হয়। পূর্ব প্রুশিয়ার কালিনিনগ্রাদে এর ঘাঁটি অবস্থিত। ফিনল্যান্ড উপসাগরে বাল্টিক নৌবহরের আর একটি ঘাঁটি আছে। রুশ সম্রাট মহান পিটারের আমলে ১৮ই মে, ১৭০৩ সালে এই নৌবহর প্রতিষ্ঠা লাভ করে। বাল্টিক নৌবহর রাশিয়ার নৌবাহিনীর সবচেয়ে প্রাচীন নৌ ফরমেশন।
ব্রাজিলীয় বিমান বাহিনী
ব্রাজিলীয় বিমান বাহিনী () হচ্ছে ব্রাজিলীয় সশস্ত্র বাহিনী এর আকাশ শাখা এবং প্রধান তিনটি বাহিনীর একটি। এটি প্রতিষ্ঠিত হয় যখন ব্রাজিলীয় সেনাবাহিনী ও নৌবাহিনীর আকাশ শাখা মিলে ১৯৪১-এ নতুন ভাবে "ন্যাশনাল এয়ার ফোর্স" নামে গঠিত হয়। উভয় বাহিনীই তাদের আকাশ পথের সামগ্রী,সৈন্য নতুন বাহিনীকে দিয়ে দেয়।
ফ্লাইট ইন্টারন্যাশনাল এবং ইন্টারন্যাশনাল ইন্সটিটিউট ফর স্ট্রাটেজিক স্টাডিজের মতে ব্রাজিলীয় বিমান বাহিনীর রয়েছে ৭৭,৪৫৪ জন সৈন্য এবং ৬২৭ টি আকাশযান। ব্রাজিলীয় বিমান বাহিনী হচ্ছে সাউদান হ্যাম্পশায়ারের সবচেয়ে বড় বিমান বাহিনী এবং আমেরিকা মহাদেশে দ্বিতীয়, মার্কিন যুক্তরাষ্ট্রের পরেই এর স্থান।
আব্রাহাম পিনকেনসন
আব্রাহাম পিনকেনসন () (১৫ ডিসেম্বর, ১৯৩০ - নভেম্বর, ১৯৪২) এগারো বছর বয়সী বেহালাবাদক। সোভিয়েত ইউনিয়নের সময় ফ্যাসীবাদ বিরোধী প্রতিরোধের সর্বকনিষ্ঠ নায়ক। তার সংগ্রামের স্থায়িত্ব ছিলো কয়েক মিনিট মাত্র। ১৯৪২ সালে নাৎসীদের প্রভাবিত এলাকায় কমিউনিস্ট আন্তর্জাতিক গানটি তিনি ভায়োলিনে বাজানো সময় গুলি করে তাকে গুলি করে হত্যা করা হয়। ১৯৭১ সালে তাঁর কীর্তিকলাপের উপর ভিত্তি করে বরিস স্টিপান্সেওয়া একটি অ্যানিমেটেড চলচ্চিত্র তৈরি করেন।
আবদুর রব সেরনিয়াবাত
আবদুর রব সেরনিয়াবাত (১৯২১ - ১৫ আগস্ট ১৯৭৫) বাংলাদেশের রাজনীতিবিদ এবং প্রাক্তন ভূমি প্রশাসন, ভূমি সংস্কার ও ভূমি রাজস্ব ও বন্যানিয়ন্ত্রণ, পানিসম্পদ ও বিদ্যুৎ মন্ত্রী। তিনি বঙ্গবন্ধু শেখ মুজিবুর রহমানের ভগ্নিপতি এবং বাংলাদেশের প্রধানমন্ত্রী শেখ হাসিনার ফুপা। তিনি শেখ মুজিব হত্যাকাণ্ডের সময়ে নিহত হন।
আবদুর রব সেরনিয়াবাত ১৯২১ সালে বরিশালের গৌরনদী উপজেলার সরাইল গ্রামে জন্মগ্রহণ করেন।
তিনি বরিশালের আইনজীবী ছিলেন। তিনি পানিসম্পদ, বন্যা নিয়ন্ত্রণ ও বিদ্যুৎ মন্ত্রী ছিলেন।
তার বাসভবন ২৭ মিন্টু রোডে, মেজর শাহরিয়ার রশিদ, মেজর আজিজ পাশা, ক্যাপ্টেন নুরুল হুদা এবং ক্যাপ্টেন মাজেদ - এর নেতৃত্বে আনুমানিক ভোর ৫টায় আক্রমণ করা হয়। আবদুর রব সেরনিয়াবাতের মেয়ে বেবি সেরনিয়াবাত, পুত্র আরিফ সেরনিয়াবাত, ভাগ্নে শহিদ সেরনিয়াবাত নিহত হন এবং অন্যান্যদের সাথে তার স্ত্রী জখম হন। তার পুত্র আবুল হাসনাত আব্দুল্লাহ দরজার পিছনে লুকিয়ে থেকে বেচে যান। ১৯৯৬ সালের ২১ অক্টোবর, রমনা থানায় ১৮ জনের বিরুদ্ধে হত্যা মামলা দায়ের করা হয়। তার পুত্র আবুল হাসনাত আব্দুল্লাহ ১৯৯৬ সালে প্রথম এবং ২০১৪ সালে দ্বিতীয় বার সংসদ সদস্য নির্বাচিত হন। তার বাসভবন বর্তমানে ঢাকা মেট্রোপলিটন পুলিশের সদর দপ্তরের অংশ।
তার নামে বরিশালের একটি স্টেডিয়ামের নাম রাখা হয়েছে শহীদ আবদুর রব সেরনিয়াবাত।
জাইরা ওয়াসিম
জাইরা ওয়াসিম একজন ভারতীয় টিভি শিশুশিল্পী। জারিয়া, আমির খান অভিনীত চলচ্চিত্র দঙ্গল এর মূখ্য চরিত্র গীতা ভগত এর কিশোরী চরিত্রের অভিনেত্রী।
চলচ্চিত্র ছাড়াও তিনি বেশ কিছু জাতীয় পর্যায়ে বিজ্ঞাপন করেছেন।
বার্ন সোয়ালো
বার্ন সোয়ালো (, বৈজ্ঞানিক নাম-"Hirundo rustica") বাংলা করলে দাঁড়ায় গোলাঘরের আবাবিল, পৃথিবীতে সব থেকে বেশী বিস্তৃত সোয়ালো প্রজাতি। এটা প্যাসারিন জাতের পাখি, উর্ধাংশ নীল, লম্বা চেরা লেজ। এদেরকে এশিয়া, আফ্রিকা, ইউরোপ এবং আমেরিকায় পাওয়া যায়। ইউরোপে এদেরকে সোয়ালো নামেই ডাকা হয়।
লেজের বাইরের পালক ২–৭ সেমি(0.79–2.76 in)সহ পূৰ্ণবয়স্ক একটি বার্ন সোয়ালোর দেহের দৈৰ্ঘ্য প্ৰায় ১৭-১৯ সেমি:(6.7–7.5 in) । এর ডানার বিস্তৃতি ৩২–৩৫.৫ সেমি (12.6–13.6 in) এবং ওজন প্ৰায় ১৬-২২ গ্ৰাম(0.56–0.78 oz) হয়৷
বার্ন সোয়ালোর বিষয়ে সর্ব প্রথম কার্ল লিনিয়াস ১৭৫৮ সালে তার 'সিস্টেমা ন্যাচারাই' নামের গ্রন্থে 'Hirundo rustica' নামে উল্লেখ করেছিলেন৷
সোয়ালো পাখি বসবাসের জন্য পছন্দ করে কাছাকাছি পানির উৎস আছে এরূপ ফসলের জমি। এরা ঘন জংগলাকীর্ণ এলাকা অপছন্দ করে। অল্প গাছপালা, উন্মুক্ত এলাকা এদের পছন্দ। গোলাঘর, আস্তাবল, কালভার্টের ফোকরে, গাছের ডালে এরা বাসা বাঁধে। এরা ককেশাস, উত্তর আমেরিকাতে বাস করে। এরা মরুভুমি এবং উত্তরাংশের ঠান্ডা অঞ্চল পরিহার করে। এরা শহরাঞ্চল পছন্দ করে না, ইউরোপ, জাপানে এরা গ্রামীন এলাকাতেই বাস করে।
বার্ন সোয়ালোর স্বভাব অন্যান্য পতংগভুক পাখিদের মতই। এরা খুবই আকর্ষনীয় পাখি, উড়ন্ত পোকা ধরে খেতে এরা পছন্দ করে। এরা খুব দ্রুত উড়তে পারে না, এদের ওড়ার গতি ১১-২০ মিটার/সেকেন্ড এবং সেকেন্ডে ডানা ঝাপটানোর হার ৭-৯ বার। এদেরকে প্রায়শই উন্মুক্ত, অর্ধ উন্মুক্ত স্থানে অল্প উঁচু দিয়ে উড়তে দেখা যায়। সোয়ালো পাখি নদী, লেক থেকে উড়তে উড়তে পানি খায়। এরা গোছলও এভাবে করে। উড়তে উড়তে টুপ করে ডুব দিয়ে ওঠে।
সেলিব্রিটি (চলচ্চিত্র)
সেলিব্রেটি ১৯৯৮ সালে মুক্তিপ্রাপ্ত হাস্যরসাত্মক-নাট্য চলচ্চিত্র। ছবিটির কাহিনী লিখেছেন ও পরিচালনা করেছেন উডি অ্যালেন। এতে অভিনয় করেছেন কেনেথ ব্রানা, জুডি ডেভিস, লিওনার্দো ডিক্যাপ্রিও, উইনোনা রাইডার, মেলানি গ্রিফিথ, ফামকে জানসেন, হ্যাঙ্ক আজারিয়া, শার্লিজ থেরন প্রমুখ। এতে বিবাহ বিচ্ছেদ হওয়ার পর দম্পতিদের ভিন্ন ভিন্ন পথে যাওয়ার গল্প বর্ণিত হয়েছে।
লি সিমন সাংবাদিকতায় অসফল হওয়ার পর ঔপন্যাসিক হিসেবে কর্মজীবন শুরু করতে চান। তার মাঝবয়সে ১৬ বছর সংসার করার পর স্ত্রী রবিনের সাথে বিবাহ বিচ্ছেদ হয়। রবিন একজন ইংরেজির শিক্ষক। লি তার কর্মজীবন এবং মডেল ও অন্যান্যদের সাথে উচ্ছৃঙ্খল জীবনযাপনে পদে পদে হোঁচট খেতে থাকে। ফলে তিনি তার জীবন কোন মানে খুঁজে পান না। খ্যাতি, অনিরাপদ জীবন, ও স্নায়ুচাপে ভোগার জন্য তার অনেকগুলো সুযোগ নষ্ট হয়।
ইতিমধ্যে, রবিন তার স্নায়ুচাপ কাটিয়ে ওঠে এবং টিভি প্রযোজক টনি গার্ডেলার সাথে পরিচিত হন। সে তার টিভিতে চাকরী পায় এবং তার নিজের সেলিব্রেটি ইন্টারভিউ প্রোগ্রাম শুরু করেন। সুযগের সদ্ব্যবহার করে সে সফল ও সুখী জীবনযাপন শুরু করে।চিত্রগ্রাহক ভেন নিকভিস্ট চলচ্চিত্রটি নিউ ইয়র্ক শহরের বিভিন্ন স্থানে সাদাকালোয় ধারণ করেন। সেলিব্রেটি নিকভিস্টের অ্যালেনের ছবির জন্য চিত্রগ্রহণ করা চারটি ছবির শেষ ছবি। এছাড়া এই ছবি চিত্রসম্পাদক সুজান ই মোর্সের সাথেও অ্যালেনের শেষ কাজ। সুজান এর আগে ১৯৭৯ সালে "ম্যানহাটান" থেকে শুরু করে অ্যালেনের ২০টি ছবির সম্পাদনা করেছেন।
১৯৯৮ সালের ২০ নভেম্বর ছবিটি মুক্তি পাওয়ার আগে ভেনিস চলচ্চিত্র উৎসবে প্রিমিয়ার হয় এবং পরে নিউ ইয়র্ক চলচ্চিত্র উৎসবেও প্রদর্শিত হয়। ছবিটি ৪৯৩টি প্রেক্ষাগৃহে মুক্তি পায় এবং প্রথম সপ্তাহে $১,৫৮৮,০১৩ আয় করে ও প্রথম সপ্তাহে আয়ের রাঙ্কিংয়ে দশে অবস্থান করে। সব মিলিয়ে যুক্তরাষ্ট্রে $৫,০৭৮,৬৬০ আয় করে।
দ্য নিউ ইয়র্ক টাইমস-এর জ্যানেট মাসলিন বলেন, "সেলিব্রেটি ছবিটি খ্যাতনামা কিছু অভিনেতা-অভিনেত্রীয় পরিপূর্ণ ছিল, ফলে আরও ভালো করার সুযোগ ছিল এবং সিমনকে নিয়ে কিছু পর্ব আশ্চর্যজনকভাবে সহজ-সরল ছিল।"
শিকাগো সান-টাইমস-এর রজার ইবার্ট এই চলচ্চিত্রকে ৪-এ ২ রেটিং দেন এবং বলেন "এটি একটি গীতিনাট্যের ফরম্যাটে করা চলচ্চিত্র যেখানে উডি বেশ কিছু খ্যাতনামা লোকদের পর্দায় দেখিয়েছেন, কিছু মুহূর্ত খুব মজাদার ছিল, বেশির ভাগ শুধু হাসির খোরাক আর বাকিগুলো একদমই চলে নি। অ্যালেনের আগের চলচ্চিত্রগুলোর মত এটি দারুণ ও কথার মারপ্যাঁচের কারণে দর্শক বিরক্ত হয় নি।"
সান ফ্রান্সিসকো ক্রনিকল-এর এডওয়ার্ড গুথমান বলেন, "সেলিব্রেটি ছবিতে অনেক নামকরা শিল্পীরা অভিনয় করেছেন এবং রচনা ও পরিচালনা করেছেন প্রখ্যাত একজন। উডি অ্যালেনের চলচ্চিত্রের কাহিনী ও সংলাপ অনবদ্য ছিল এবং তারকাদের দেখতে দারুণ লাগলেও সবমিলিয়ে একটু খাপছাড়া ছিল।"
ভ্যারাইটি ম্যাগাজিনের টড ম্যাককার্থি বলেন "এটি সম্ভবত অ্যালেনের সবচেয়ে কম রিহার্স করা চলচ্চিত্র এবং কেনেথ ব্রানার সংলাপে জড়তা লক্ষণীয় ছিল।"
এন্টারটেইনমেন্ট উয়িকলি'র লিসা সোয়ার্জবাম চলচ্চিত্রটিকে বি- গ্রেড দিয়েছেন।
টোটাল ইক্লিপস (চলচ্চিত্র)
টোটাল ইক্লিপস ১৯৯৫ সালে মুক্তিপ্রাপ্ত জীবনীমুলক-নাট্য চলচ্চিত্র। ক্রিস্টোফার হ্যাম্পটন রচিত ১৯৬৭ সালের নাটক অবলম্বনে ও তার লেখা চিত্রনাট্য ছবিটি পরিচালনা করেছেন আগনিয়েস্কা হল্যান্ড। পত্র ও পদ্যের মাধ্যমে ১৯শ শতকের দুই ফরাসি কবি আর্থার রিমবাউ ও পল ভারলেইন-এর মধ্যে আবেগপ্রবণ সম্পর্ক তুলে ধরা হয়েছে। আর্থার রিমবাউয়ের চরিত্রে অভিনয় করেছেন লিওনার্দো ডিক্যাপ্রিও ও পল ভারলেইনের চরিত্রে অভিনয় করেছেন ডেভিড থেলিস।দ্য নিউ ইয়র্ক টাইমস-এর জেনেট মাসলিন বলেন, "চলচ্চিত্রটিতে সুষ্ঠু পরিচালনার অভাব রয়েছে।"
রজার ইবার্ট চলচ্চিত্রটিকে ৪-এ ২.৫ রেটিং দিয়েছেন এবং বলেন "লিওনার্দো ডিক্যাপ্রিও তার অভিনয় দিয়ে দর্শকের বিরক্তি কাটাতে সক্ষম হন কিন্তু থেলিস ভেরলেইন চরিত্র দিয়ে নিজেকে বুদ্ধিমান হিসেবে তুলে ধরতে চাইলেও তার অভিনয় বিরক্তিকর রয়ে যায়।" রটেন টম্যাটোস-এর সমালোচকরা একে মাত্র ২৫% স্কোর দিয়েছে (১৬ জনের মধ্যে ৪ জন ইতিবাচক সমালোচনা করেছেন); অন্যদিকে দর্শকেরা ৬১% স্কোর দিয়েছেন।
১৯৯৯ সালে চলচ্চিত্রটি ডিভিডি প্রকাশিত হয়। এতে একই ডিস্কে ট্রেইলারসহ চলচ্চিত্রটির ওয়াইড-স্ক্রিন ও ফুল-স্ক্রিন ভার্সন পাওয়া যায়।
স্যাম টেইলর-জনসন
সামান্থা লুইস "স্যাম" টেলর-জনসন (বিবাহ-পূর্ব টেলর-উড; জন্ম: ৪ই মার্চ ১৯৬৭) একজন ইংরেজ চলচ্চিত্র নির্মাতা, আলোকচিত্রী এবং ভিজ্যুয়াল শিল্পী। ২০০৯ সালে তার পরিচালনাসংক্রান্ত বৈশিষ্ট্য চলচ্চিত্র "নাওহেয়ার বয়" আত্মপ্রকাশ পায়, যেটি দ্য বিট্লস রক ব্যান্ডের গীতিকার ও গায়ক জন লেননের শৈশব অভিজ্ঞতার উপর ভিত্তি করে নির্মিত হয়েছে। তিনি ব্রিটিশ শিল্পী হিসাবে পরিচিত এবং তরুণ শিল্পী দলের অন্যতম একজন সদস্য।
জোয়েল সিলভার
জোয়েল সিলভার (জন্ম: ১৪ই জুলাই ১৯৫২) একজন আমেরিকান চলচ্চিত্র প্রযোজক, সবচেয়ে সুপরিচিত "লেথাল ওয়েপন সিরিজ, দ্য মাট্রিক্স ট্রিলজি" সহ কর্ম চলচ্চিত্রের জন্য পরিচিত, তার প্রথম দুইটি চলচ্চিত্র হচ্ছে "ডাই হার্ড" এবং "প্রেডাটর"। তিনি সিলভার পিকচার্স এবং ডার্ক কাসল এন্টারটেইনমেন্ট এর সহ-প্রতিষ্ঠাতা মালিক।
সিলভার মার্কিন যুক্তরাষ্ট্রের নিউ জার্সিতে জন্মগ্রহণ করেন, একজন লেখক এবং একটি জনসংযোগ নির্বাহী এর পুত্র। তার পরিবার ইহুদি।
কুসুম
কুসুম বা জায়না (বৈজ্ঞানিক নাম:Schleichera oleosa) হচ্ছে Sapindaceae পরিবারের "Schleichera" গণের একটি উদ্ভিদ প্রজাতি। এই গণে কেবল একটি প্রজাতিই আছে। এই প্রজাতিটি ভারতীয় উপমহাদেশ এবং দক্ষিণপূর্ব এশিয়াতে পাওয়া যায়। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।
বিলবোর্ড ২০০
বিলবোর্ড ২০০ হল মার্কিন যুক্তরাষ্ট্রের সবচেয়ে জনপ্রিয় ২০০ সঙ্গীত অ্যালবাম এবং "ইপিএস" র্যাংকিং রেকর্ড তালিকা, বিলবোর্ড ম্যাগাজিনের মাধ্যমে সাপ্তাহিক প্রকাশিত হয়। এটা ঘন ঘন একজন শিল্পী বা শিল্পীদের দলের জনপ্রিয়তা বহন করতে ব্যবহৃত হয়। প্রায়শই, একটি রেকর্ডিং আইন অনুযায়ী তার "সংখ্যা বেশী", তাদের অ্যালবাম ঐ যে অন্তত এক সপ্তাহ সময় সব অন্যদের ছাপিয়ে দ্বারা স্মরণ করা হবে।
In 2015, "Billboard" magazine compiled a ranking of the 100 best-performing albums on the chart over the 52 years, along with the best-performing artists.
উৎস:
উৎস:
জ্যানেট মাসলিন
জ্যানেট মাসলিন (Janet Maslin; জন্ম:  ১২ই আগস্ট ১৯৪৫) একজন আমেরিকান সাংবাদিক, সেরা নিউ ইয়র্ক টাইমসের জন্য একজন চলচ্চিত্র ও সাহিত্য সমালোচক হিসেবে পরিচিত। তিনি ১৯৭৭ থেকে ১৯৯৯ সাল পর্যন্ত টাইমসের চলচ্চিত্র সমালোচক হিসেবে দায়িত্ব পালন করেন।
মাসলিন ১৯৭০ সালে রোচেস্টার বিশ্ববিদ্যালয় থেকে প্রধান গণিতের ওপর স্নাতক ডিগ্রী অর্জন করেন। তিনি "বস্টন ফিনিক্স" এবং "দ্য রোলিং স্টোন" জন্য একটি রক সঙ্গীত সমালোচক হিসাবে তার কর্মজীবন শুরু করেন।
মাসলিন নিউইয়র্ক টাইমসের জন্য বই পর্যালোচনা চালাতেন। তার সমালোচনা সবচেয়ে সুপরিচিত মধ্যে বিধবা জয়েস ক্যারল Oates 'স্মৃতিকথা, বিধবার গল্প, যা ব্যাপকভাবে আলোচিত হয়েছিল ২০১১ সালে।
জয়নব বিনতে জাহশ
জয়নব বিনতে জাহশ (; আনুমানিক ৫৯০–৬৪১) ছিলেন মুহাম্মদ (সঃ) এর ফুফাতো বোন এবং তার স্ত্রী। এই কারণে তাকে উম্মুল মুমিনিন হিসাবে মুসলমানরা সম্মান করে।
গণহত্যা
গণহত্যা যার ইংরেজি Genocide একটি সংকর শব্দ। মূল গ্রীক শব্দ "génos" যার অর্থ (জাতি, মানুষ) এবং ল্যাটিন "-cide" ("হত্যাকান্ড") এর সমন্বয়ে গঠিত। (কখনো কখনো গণবিধ্বংসীর সাথে তুলনা করা হয়) বলতে নির্দিস্ট একটি ভৌগোলিক অংশে একযোগে বা অপেক্ষাকৃত অল্প সময়ে উল্লেখযোগ্য সংখ্যক মানুষ হত্যা করাকে বোঝায়।
"গণহত্যা" জাতিগত, বর্ণগত, ধর্মীয় বা নৃতত্ত্বীয় গোষ্ঠী হিসাবে বিবেচিত মানুষজনকে সম্পূর্ণ বা আংশিকভাবে ধ্বংস করার ইচ্ছাকৃত কার্য। 'গণ'-এর অর্থ গোষ্ঠী এবং 'হত্যা'র অর্থ সংহার। অর্থাত্‌ গণহত্যা হ'ল কোনো গোষ্ঠীভুক্ত মানুষজনকে মেরে ফেলা। ইংরাজী প্রতিশব্দ জেনোসাইডের উত্‌সও একই। এটি গ্রীক জেনোস, অর্থাত্‌ মানুষ বা বর্ণ থেকে এবং সাইড অর্থাত্‌ মারা থেকে এসেছে। সেহেতু জেনোসাইডের বা গণহত্যার অর্থ "জাতীয়, নৃগোষ্ঠীয়, বর্ণগত বা ধর্মীয় গোষ্ঠীকে সম্পূর্ণরূপে বা আংশিকভাবে ধ্বংস করার উদ্দেশ্যে করা কার্য"।
এফবিআই এর মতে, গণহত্যা হল সেই হত্যাকান্ড যখন কোন একটা ঘটনায় চার বা তার অধিক সংখ্যক মানুষ মারা যায় এবং হত্যাকান্ডের মাঝে কোন বিরতি থাকে না। গণহত্যা সাধারণত একটি নির্দিষ্ট স্থানে ঘটে, যেখানে এক বা একাধিক মানুষ অন্যদের মেরে ফেলে। অনেক গণহত্যার শেষে হত্যাকারী আত্মহত্যা করে অথবা পুলিশের হাতে নিহত হয়।
বর্তমান পর্যন্ত বেশ কিছু গণহত্যার ঘটনা দেখা গিয়েছে। ইহুদীদের হত্যার সময়ে জেনোসাইড শব্দ প্রথম ব্যবহৃত হয়েছিল। পরবর্তীকালে, গ্রীক গণহত্যা, আর্মেনীয় গণহত্যা, এশিরিয়ান গণহত্যা, ইউক্রেনীয় গণহত্যা, বাংলাদেশ গণহত্যা, কম্বোদীয় গণহত্যা, গুয়েটেমালান গণহত্যা, কুর্ডীয় গণহত্যা, বস্নীয় গণহত্যা, রোবণ্ডন গণহত্যা ইত্যাদি বিভিন্ন ঘটনা খবরে এসেছে।
গণহত্যার ধারণা অতীতের বহু ঘটনায় প্রযোজ্য গণ্য করা হয়েছে। সিপিপিসিজির মতে, "ইতিহাসের প্রতিটি কালে গণহত্যা মানবতার জন্য বৃহত্‌ ক্ষতি সাব্যস্ত করেছে।"
অনেক দেশে গণহত্যাকে স্বীকৃতি প্রদান করা বা না করা অবৈধ। যেমন, কখনো ইউরোপীয় দেশে ইহুদীদের গণহত্যা এবং আর্মেনীয় গণহত্যাকে মিথ্যা আখ্যা দেওয়া নিষেধ। অন্যদিকে, তুরস্কে আর্মেণীয়দের, গ্রীকদের, এশিরীয়দের এবং মেরোনাইটদের গোষ্ঠীগত হত্যাকে গণহত্যা বলা আর্টিকল ৩০১র মতে দণ্ডনীয়।
উইলিয়াম রুবিনষ্টাইনের মতে, প্রথম বিশ্ব যুদ্ধের পরে শাসনের অভিজাত ধরণ লোপ পাওয়ার পরই বিংশ শতকের গণহত্যাসমূহের আত্মপ্রকাশ ঘটে।
সংস ফ্রম দ্য ওয়েস্ট কোস্ট
সকল গান এলটন জন এবং বার্নি তাউপিন দ্বারা লিখিত।
কিউবান ম্যাকাও
কিউবান ম্যাকাও(দ্বিপন নামঃAra tricolor, কিউবার লাল ম্যাকাও নামেও পরিচিত, একধরণের ম্যাকাও পাখি যারা কিউবার প্রধান দ্বীপে এবং সংলগ্ন ইজলা দে লা জ্যুভেন্টুডে বাস করে। এরা ১৯ শতকের শেষের দিক থেকে বিপন্ন হতে শুরু করে। অন্যান্য ম্যাকাও পাখিদের সাথে এদের সম্পর্ক সুনিশ্চিত না হলেও এরা স্কারলেট ম্যাকাও এর নিকটাত্মীয়, দেখতে একই রকম। এদের কোন আধুনিক কংকাল নেই কিন্তু কিউবায় প্রাপ্ত কিছু উপ জীবাশ্ম আছে।
প্রথম দিকের অভিযাত্রী যেমন ক্রিস্টোফার কলম্বাস, ডিয়েও আলভারেজ চাংকার ১৪ ও ১৫ শতকের লেখায় কিউবার ম্যাকাও পাখির বর্ণনা আছে। প্রথম দিককার কিছু লেখায় দ্বীপের বর্ণনা প্রসংগে ম্যাকাও পাখির প্রসংগ উঠে এসেছে In 1811, Johann Matthäus Bechstein scientifically named the species "Psittacus tricolor". ১৮০১ সালে ফ্রাংকস লে ভেইলান্তের লেখা"Histoire Naturelle des Perroquets" বইয়ের পাখির বর্ণনা উপর ভিত্তি করে বেকস্টেইন বর্ণনা করেন।। ১৮১১ সালে জোহান ম্যাথিউস বেখস্টেইন এদের নাম রাখেন Psittacus tricolor। কিউবান ম্যাকাও বিলুপ্ত হয়ে গেছে। বর্তমানে পৃথিবীর ১৫ টি সংগ্রহশালায় ১৯ টি কিউবার লাল ম্যাক্যাও পাখির চামড়া সংরক্ষিত আছে। এদের ডিম কোথাও সংরক্ষিত নেই।
কিউবান ম্যাকাওয়ের কপালের দিকের পালকের রঙ লাল, এরপরে কমলা, কাঁধের কাছে এসে হলুদ পালক। এদের মুখ, গলা, বুক, তলপেট এবং পায়ের রঙ কমলা। পায়ের পালকহীন অংশের রঙ বাদামী। এদের ঠোঁটের রঙ কালো, গাঢ় কালো, ধূসর কালো। স্ত্রী ও পুরুষ কিউবার ম্যাকাও দেখতে একই রকম।
১৯ শতকের মাঝামাঝি কিউবার ম্যাকাওরা বিরল হতে শুরু করে এবং সম্ভবত মধ্য ও পশ্চিম কিউবাতে এরা সীমিত হয়ে পড়ে। ১৯ শতকের সকল বর্ণনা এসেছে গুন্ডলাচের বর্ণনা থেকে, তিনি যাপাতা জলাভুমির আশপাশের ম্যাকাও পাখির বর্ণনা করেন।
কিউবার ম্যাকাও সম্পর্কে খুব কম তথ্য জানা যায়। এরা জোড়া বেঁধে অথবা পরিবার আকারে বাস করতো। এদের স্বভাব ও ডিম সম্পর্কে কোন তথ্য নেই, একজন বর্ণনা করেন যে এরা পাম গাছের গর্তে বাসা বাঁধে। ১৮৭৬ সালে গুন্ডল্যাচ লিখেছেন, কিউবার ম্যাকাও ফল, রয়্যাল পাম ও চাইনবেরি গাছের বীজ এবং অন্যান্য বীজ খেয়ে থাকে।
মাথাব্যথা
মাথাব্যথা () খুবই সাধারণত একটি সমস্যা।প্রত্যেক মানুষই জীবনের কোনো না কোনো সময় মাথাব্যথায় আক্রান্ত হয়ে থাকেন। মাথাব্যথা আসলে কোনো রোগ নয় বরং একটি উপসর্গ মাত্র। মাথাব্যথার অনেক রকমভেদ আছে যেমন মাইগ্রেন, টেনশন-টাইপ মাথাব্যথা, ক্লাস্টার মাথাব্যথা ইত্যাদি। ঘনঘন মাথাব্যথা প্রাত্যহিক পারিবারিক ও কর্মজীবনকে বিষাদময় করে তুলতে পারে। এছাড়া তীব্র মাথাব্যথা ডিপ্রেশনের ঝুঁকি বাড়ায়।
মাথাব্যথার অনেক কারণ থাকতে পারে। মাথাব্যথার খুব সাধারণ কারণগুলো হলো ক্লান্তি, পর্যাপ্ত ঘুমের অভাব, মানসিক চাপ, ঔষধের প্রতিক্রিয়া, সর্দি, সাইনুসাইটিস, মাথায় আঘাত, দাঁতের রোগ, খুবই ঠাণ্ডা পানীয় বা খাবার খুব দ্রুত খেয়ে ফেলা ইত্যাদি। রোগ নির্ণয়ের সুবিধার্থে মাথাব্যথাকে প্রাইমারি ও সেকেন্ডারি এই ক্যাটাগরিতে ভাগ করা হয়। মাইগ্রেন, টেনশন মাথাব্যথা ইত্যাদি প্রাইমারি ক্যাটাগরিতে পড়ে অপরদিকে মাথায় আঘাত বা টিউমার, ইনফেকশন ইত্যাদি সেকেন্ডারি ক্যাটাগরিতে পড়ে।
মাথাব্যথার চিকিৎসা নির্ভর করে এর কারণের উপর তবে সবক্ষেত্রেই ব্যথানাশক ঔষধের ব্যবহার করা হয়।
জরিপে দেখা গেছে কোনো একটি নির্দিষ্ট বছরে প্রায় অর্ধেক প্রাপ্তবয়স্ক লোকই মাথাব্যথায়য় ভুগে থাকে। এর মধ্যে টেনশন-টাইপ মাথাব্যথার রোগী সবচেয়ে বেশি প্রায় ১.৬ বিলিয়ন যা মোট জনসংখ্যার প্রায় ২১.৮%। এরপরেই মাইগ্রেনের অবস্থান। প্রায় ৮৪৮ মিলিয়ন (১১.৭%) ব্যক্তি মাইগ্রেনের সমস্যায় ভুগেন।
নিঝুম রুবিনা
নিঝুম রুবিনা (Bengali: নিঝুম রুবিনা) একজন বাংলাদেশী মডেল এবং চলচ্চিত্র অভিনেত্রী। তিনি জন্ম গ্রহন করেছেন বিজয়পুর,কুমিল্লা,বাংলাদেশে। ২০০৮-এ গ্রামীনফোনের টেলিভিশন বিজ্ঞাপনে মডেলিং করে তারঁ কর্মজীবন শুরু করেন। এর পরেও আরো অনেক বিজ্ঞাপনে তিনি অংশগ্রহন করেছেন। যেমন: কফি কাপ চকলেট,শরীফ মেলামাইন,রাঙ্গা পরী মেহেদী রাঙ্গা পরী কেশ তেল এবং আরো অনেক।
তিনি ঢালিউডে পর্দাপন করেন জাকির হোসেন রাজু পরিচালিত ২০১৩-এর এর বেশি ভালবাসা যায়না চলচ্চিত্রে উঠতি অভিনেতা সায়মন সাদিকের সঙ্গে অভিনয়ের মাধ্যমে। এটি ছিল তারঁ প্রথম সফল বানিজ্যিক চলচ্চিত্র। ২০১৪-এ মুক্তি পায় পরিচালক আবুল কালাম আজাদের পরিচালিত তারঁ অন্য আরেকটি চলচ্চিত্র অনেক সাধনার পরে। ২০১৬-তে মুক্তি পায় রোমান্টিক চলচ্চিত্র অস্তিত্ব, যেটিতে প্রধান চরিত্রে অভিনয় করেন আরেফিন শুভ এবং নুসরাত ইমরোজ তিশা। তিনি কৃষ্টির জ্বালা নামে অন্য আরেকটি চলচ্চিত্রেও অভিনয় করেছেন যেটি পরিচালনা করেছেন নূর মোহাম্মদ মনি। কিন্তু চলচ্চিত্রটি এখনও মুক্তি পায়নি। আরো কয়েকটি ঢালিউড চলচ্চিত্রে এবং টেলিভিশন বিজ্ঞাপনেও তিনি অভিনয় করছেন।
ওগো বধূ সুন্দরী
ওগো বধূ সুন্দরী হল ১৯৮১ সালে মুক্তিপ্রাপ্ত একটি বাংলা কমেডি চলচ্চিত্র। এই ছবিটি পরিচালনা করেন সলিল দত্ত। এই ছবিটিই বিশিষ্ট বাঙালি অভিনেতা উত্তম কুমারের সর্বশেষ ছবি। ছবিটিতে অভিনয় অসমাপ্ত রেখেই তাঁর মৃত্যু ঘটেছিল। ছবির শেষাংশে “ও ড্যাডি, ও মাম্মি” গানের দৃশ্যায়নের সময় প্রবীর কুমার উত্তম কুমারের 'বডি ডবল' হিসেবে কাজ করেন। ডাবিং-এর সময় উত্তম কুমারের ছোটোভাই তরুণ কুমারের কণ্ঠস্বর ব্যবহৃত হয়।
"ওগো বধূ সুন্দরী" ছবিতে সুরারোপ করেছিলেন বাপি লাহিড়ী। ছবিটি জর্জ বার্নার্ড শ-এর "পিগম্যালিয়ন" নাটক অবলম্বনে নির্মিত হয়। যদিও চলচ্চিত্রায়নের ক্ষেত্রে প্রধানত জনপ্রিয় ব্রিটিশ মিউজিক্যাল "মাই ফেয়ার লেডি" ছবিটির ছায়া অবলম্বন করা হয়।
বাংলা ভাষার অধ্যাপক ও গবেষক গগন সেন (উত্তম কুমার) উচ্চবিত্ত সমাজের সঙ্গে মেলামেশা করা পছন্দ করেন না। কিন্তু তাঁর স্ত্রী চিত্রা (সুমিত্রা মুখোপাধ্যায়) পার্টিতে যোগ দিতে পছন্দ করেন। কলকাতা বইমেলায় সাবিত্রী (মৌসুমী চট্টোপাধ্যায়) বাঁদরের খেলা দেখাতো। গগন ও তাঁর বন্ধু অবলাকান্তের (সন্তোষ দত্ত) সঙ্গে সাবিত্রীর দেখা হয়। গগন সাবিত্রীকে লেখাপড়া শেখানোর দায়িত্ব নিতে চান। কিন্তু সাবিত্রী প্রথমে রাজি হয় না। কিন্তু এক রাতে পিতৃমাতৃহীনা সাবিত্রীকে তার অভিভাবক কাকা মদের টাকার জন্য একটি লোকের কাছে বিক্রি করে দিলে, সাবিত্রী বাড়ি ছেড়ে চলে যায়। ঘটনাচক্রে অবলকান্তের কাছ থেকে সে গগন সেনের ঠিকানা জোগাড় করে। সাবিত্রী তাঁর বাড়িতে আশ্রয় নিলে চিত্রা চলে যান তাঁর ব্যারিস্টার দাদু (বিকাশ রায়) ও ভাই সন্দীপের (রঞ্জিত মল্লিক) বাড়িতে। এদিকে গগন চ্যালেঞ্জ নেন এটা প্রমান করতে যে উপযুক্ত শিক্ষা, পরিবেশ পরিস্থিতি পেলে সাবিত্রীর মত অশিক্ষিত মেয়েও বদলে যেতে পারে। সাবিত্রীকে লেখাপড়া শিখিয়ে ভদ্রসমাজের উপযুক্ত করে তোলেন তিনি একাজে প্রথমে অরাজি হলেও তাকে সাহায্য করেন অবলাকান্ত। গগন সেনকে অপদস্থ করার জন্য চিত্রা সেন একটি ফ্যাশন প্যারেড আয়োজন করেন। কিন্তু সাবিত্রীকে চিনতে না পেরে, তাকেই ক্রাউন পরিয়ে দেন চিত্রা। এদিকে চিত্রার দাদু আর গগন সেন গোপনে সন্দীপের সঙ্গে সাবিত্রীর বিবাহ স্থির করেন। বিবাহের দিন চিত্রা খবর পান গগন সেন বিবাহ করতে চলেছেন। কিন্তু ছুটে এসে তিনি দেখেন, সন্দীপই সাবিত্রীকে বিবাহ করেছে।
আজ রঙ হেঁ
আজ রঙ হেঁ একটি সুফিভিত্তিক কাউয়ালি সঙ্গীত যার গীতিকার প্রখ্যাত সুফি সাধক আমীর খসরু। কালামটিতে (গান) আমীর খসরু তার মুর্শিদ (পীর) ভারতীয় উপমহাদেশের প্রখ্যাত সুফি সাধক নিজামুদ্দিন আউলিয়ার আধ্যাত্বিক ক্ষমতার বন্দনা করেছেন। এটি প্রধানত সুফি ঘরনার কালাম যা কাউয়ালি অনুষ্ঠানের শেষ পর্বে পরিবেশন করা হয়ে থাকে।
২০১২ সালে কোক স্টুডিওর পাকিস্তানি ভার্সনের ৫ম সিজনে পাকিস্তানের প্রখ্যাত গায়ক হাদিকা কিয়ানি গানটি পরিবেশন করেন।
২০১৬ সালে কোক স্টুডিওর পাকিস্তানি ভার্সনের ৯ম সিজনে প্রয়াত আমজাদ সাবরি এবং রাহাত ফতেহ আলী খান গানটি নতুন আঙ্গিকে পরিবেশন করেন।
২০১৬ সাল থেকে প্রায় ৪০ বছর পূর্বে একটি ঐতিহ্যবাহী কাউয়ালি সঙ্গীতের অনুষ্ঠানে ভারতীয় উপমহাদেশের শ্রেষ্ঠ কাউয়াল নুসরাত ফাতেহ আলী খান এবং গোলাম ফরিদ সাবরির যৌথ পরিবেশনায় কালামটি পরিবেশিত হয়েছিল।
হরিলাল গান্ধী
হরিলাল মোহনদাশ গান্ধী (দেভাঙ্গারি: हरीलाल गांधी), ১৮৮৮ – ১৮ জুন ১৯৪৮) ছিলেন মহাত্না গান্ধীর বড় ছেলে।
হরিলালের খুব ইচ্ছে ছিল যুক্তরাজ্যে গিয়ে উচ্চশিক্ষা লাভ করে একজন ব্যারিস্টার হওয়া ঠিক যেমনটা তার বাবা করেছিলেন। কিন্তু তার পরিবার তাকে বাঁধা দিয়েছিল। কারণ তারা মনে করেছিল তৎকালীন ব্রিটিশ বিরোধী আন্দোলনের সময় ব্যাপারটি খুব ভালো দেখাবে না।
হরিলাল, গুলাব গান্ধীর সাথে বিবাহ বন্ধনে আবদ্ধ হয়েছিলেন। তাদের দুই মেয়ে ও তিন ছেলে ছিল। দুই মেয়ের নাম ছিল রাণি ও মানু। তিন ছেলের নাম কান্তি, রশিক ও শান্তি। রশিক ও শান্তি খুব কম বয়সেই মারা যায়। হরিলালের চারজন নাতি-নাত্নি ছিল (অনুশ্রা, প্রবোধ, নিলাম এবং নভমলিকা)। রাণির ছিল দুই সন্তান। কান্তি ও মানুর প্রত্যেকের একটি করে সন্তান ছিল।
রাণির (হরিলালের বড় মেয়ে) পুত্র নিলাম পরিখ তার দাদার (হরিলাল গান্ধী) একটি জীবনী লিখেছিলেন। যেটার শিরোনাম ছিল "গান্ধীজীর হারিয়ে যাওয়া রত্ন: হরিলাল গান্ধী"।
হরিলাল তার বাবার শ্রাদ্ধে এতোটাই পরিত্যাক্ত অবস্থায় উপস্থিত হয়েছিলেন যে খুব কম মানুষই তাকে চিনতে পেরেছিল। ১৯৪৮ সালের ৮ জুন, যকৃৎের অসুখে মুম্বাই এর একটি হাসপাতালে হরিলাল শেষ নিঃশাস ত্যাগ করেন।
খুব অল্প সময়ের জন্য হরিলাল গান্ধী ইসলাম গ্রহণ করেছিলেন এবং নিজের নাম রেখেছিলেন আব্দুল্লা গান্ধী।
অবশেষে, তার মায়ের অনুরোধে, অর্ঘ সমাজের মাধ্যমে হরিলাল গান্ধী পুনরায় হিন্দুধর্ম গ্রহণ করেন।
১৯৩৫ সালের জুনে, মহাত্না গান্ধী হরিলালকে চিঠি লিখেন ধর্ষন ও এলকোহলের অভিযোগে অভিযুক্ত করে।
৪০ একর এন্ড অ্যা মিউল ফিল্মওয়ার্কস
৪০ একর এন্ড অ্যা মিউল ফিল্মওয়ার্কস হচ্ছে আমেরিকান চলচ্চিত্রকার স্পাইক লি এর একটি প্রোডাকশন কোম্পানি।
পুনর্গঠনের বিখ্যাত পর্বের পর কোম্পানিটির নাম করন করা হয়। ১৮৬৫ সালে, উইলিয়াম টেকুমসেহ শের্মান বিশেষ ক্ষেত্র আদেশ ১৫ জারি করেন, যা জর্জিয়া উপকূল উপর কিছু বিমুক্ত কালো পরিবারকে ৪০ একর বিতরণের আদেশ, এবং আরো কিছু উদ্বৃত্ত সেনা খচ্চর বিতরণ করার আদেশ ছিল। রাষ্ট্রপতি আব্রাহাম লিংকনের হত্যার পর, রাষ্ট্রপতি অ্যান্ড্রু জনসন পুর্বের আদেশটি প্রত্যাহার করেন এবং জমি বিমুক্ত ক্রীতদাসদের ফিরিয়ে নিয়ে যান এবং পূর্ববর্তী মালিকদের এটা ফিরিয়ে দেন।
বেরিবেরি
বেরিবেরি () হচ্ছে কতকগুলো লক্ষণসমষ্টি যা মূলত ভিটামিন বি১ বা থায়ামিনের অভাবে হয়। শরীরের কোন সিস্টেমকে আক্রান্ত করছে তার উপর ভিত্তি করে বেরিবেরিকে তিনটি শ্রেণীতে ভাগ করা হয়।
ঐতিহাসিকভাবে যেসব এলাকায় খোসা ছাড়ানো চকচকে চাল প্রধান খাদ্য হিসেবে ব্যবহৃত হয় সেই এলাকায় বেরিবেরি রোগের প্রাদুর্ভাব বেশি।
বেরিবেরির উপসর্গগুলোর মধ্যে রয়েছে ওজন কমে যাওয়া, আবেগজনিত সমস্যা, সংবেদী অনুভূতি ক্ষতিগ্রস্ত হওয়া, মাংসপেশির দুর্বলতা, হাত ও পায়ে ব্যথা, অনিয়মিত হৃৎস্পন্দন, শরীর ফুলে যাওয়া ইত্যাদি। বেরিরির সাথে ভারনিকে এনসেফালোপ্যাথি(Wernicke encephalopathy) নামক আরেকটি রোগ হতে পারে যেটিও থায়ামিনের অভাবে হয়।
বেরিবেরি কে চারটি শ্রেণীতে ভাগ করা হয় যার প্রথম তিনটি ঐতিহাসিক এবং চতুর্থটি ২০০৪ সালে স্বীকৃতি পেয়েছে:
জিমি কুক
স্টিফেন জেমস জিমি কুক (; জন্ম: ৩১ জুলাই, ১৯৫৩) ট্রান্সভাল প্রদেশের জোহেন্সবার্গে জন্মগ্রহণকারী প্রথিতযশা সাবেক দক্ষিণ আফ্রিকান ফুটবলার ও আন্তর্জাতিক ক্রিকেটার। ১৯৯১ থেকে ১৯৯৩ সময়কালে তিন টেস্ট ও চারটি ওডিআইয়ে অংশগ্রহণ করেছেন তিনি। ঘরোয়া ক্রিকেটে গটেং ও ইংরেজ প্রথম-শ্রেণীর ক্রিকেটে সমারসেটের প্রতিনিধিত্ব করেছেন জিমি কুক। তাঁর সন্তান স্টিফেন কুক বর্তমানে ‘প্রোটিয়াস’ ডাকনামে পরিচিত দক্ষিণ আফ্রিকা ক্রিকেট দলে খেলছেন।
নিজ দেশ দক্ষিণ আফ্রিকা ও সমারসেট কাউন্টি ক্রিকেট ক্লাবে উদ্বোধনী ব্যাটসম্যান হিসেবে সফলতা পেয়েছেন। কিন্তু দক্ষিণ আফ্রিকার নির্বাসনের কারণে তাঁর টেস্ট ক্রিকেটে ব্যাপক ক্ষতি হয়। তবে, প্রতিপক্ষ বিদ্রোহী দলগুলোর বিপক্ষে অনুষ্ঠিত অনানুষ্ঠানিক টেস্টগুলোর ১৯টিতেই খেলেছিলেন তিনি।
দীর্ঘ দুই দশক অপেক্ষার পর নভেম্বর, ১৯৯২ সালে সফরকারী ভারতের বিপক্ষে ৩৯ বছর বয়সে কপিল দেবের উদ্বোধনী বল মোকাবেলা করেন। ডারবানে অনুষ্ঠিত ঐ টেস্টে দেরীতে আউটসুইঙ্গারের মোকাবেলা করায় থার্ড স্লিপে ধরা পড়েন। এরফলে অভিষেকে প্রথম খেলোয়াড় হিসেবে প্রথম বলেই শূন্য রানে ফেরৎ যান তিনি। পরবর্তীতে নয় বছর পর অবশ্য ওয়েস্ট ইন্ডিজের লিওন গারিকেরও একই ভাগ্য বরণ করতে হয়েছিল।
প্রকৃতপক্ষে ট্রান্সভালের পক্ষে মাঝারিসারির ব্যাটসম্যান হিসেবে খেলতেন। কিন্তু ব্যাটিং উদ্বোধনে যাবার পর তাঁর খেলোয়াড়ী জীবন পরিস্ফূটিত হয়। হেনরি ফদারিংহামের সাথে উদ্বোধনী জুটি গঠন করে প্রভূতঃ সাফল্য পেয়েছেন। ১৯৮০-এর দশকে ঘরোয়া ক্রিকেটে ট্রান্সভালের একচ্ছত্র প্রভাব বিস্তারে ব্যাপক ভূমিকা রাখেন। খেলোয়াড়ী জীবনের শেষদিকে প্রাদেশিক দলটির নেতৃত্ব ভার নেন। অদ্যাবধি দক্ষিণ আফ্রিকার প্রথম-শ্রেণীর ক্রিকেটে তৃতীয় সর্বোচ্চ রান সংগ্রহকারীর হিসেবে রয়েছেন।
খেলোয়াড়ী জীবনের শেষদিকে ইংল্যান্ডের কাউন্টি ক্রিকেট থেকে উপেক্ষিত হবার পূর্বে সমারসেটের পক্ষে খেলেন। ঐ ক্লাবে তিন মৌসুম কাটান ও ২৮ সেঞ্চুরি সহযোগে ৭,৫০০ রানেরও বেশি রান সংগ্রহ করেন। ২৭০টি প্রথম-শ্রেণীর খেলায় ৫০.৫৮ গড়ে সর্বমোট ২১,১৪৩ রান তোলেন। তন্মধ্যে ব্যক্তিগত সর্বোচ্চ অপরাজিত ৩১৩ করেন ও ৬৪ সেঞ্চুরি করেন।
১৯৮৯ সালে প্রফেশনাল ক্রিকেটার্স অ্যাসোসিয়েশন কর্তৃক পিসিএ বর্ষসেরা খেলোয়াড়ের সম্মাননা লাভ করেন। এর পরের বছর অর্থাৎ ১৯৯০ সালে উইজডেন ক্রিকেটার্স অ্যালমেনাকের তরফ থেকে অন্যতম বর্ষসেরা ক্রিকেটারের সম্মাননায় ভূষিত হন তিনি।
খেলোয়াড়ী জীবন থেকে অবসর নেয়ার পর ইউসিবিএসএ’র কোচিং পরিচালক মনোনীত হন। ২০০২ সালে হ্যাম্পশায়ারকে পরিচালনার দায়িত্ব পেলেও ব্যর্থ হন। জোহেন্সবার্গের কিং এডওয়ার্ড স্কুলে কোচ থাকাকালে গ্রেইম স্মিথের উত্তরণ লক্ষ্য করেন।
সত্তরের দশকের শেষদিকে শিক্ষকতা বিষয়ে ডিগ্রী নেয়ার সময় উইটস বিশ্ববিদ্যালয়ের পক্ষে ফুটবল খেলেছিলেন। ১৯৭৮ সালে মেইনস্টে কাপ ফাইনালেও অংশগ্রহণ করেছেন তিনি।
মানব উন্নয়ন প্রতিবেদন
মানব উন্নয়ন প্রতিবেদন (ইংরেজি: Human Development Report) হল জাতিসংঘ উন্নয়ন প্রকল্পের (United Nations Development Programme) উদ্যোগে সদস্য রাষ্ট্রসমূহের মানব উন্নয়নের ওপর প্রকাশ করা বাত্‌সরিক প্রতিবেদন। ১৯৯০ সালে পাকিস্তানী অর্থনীতিবিদ মেহবুব-উল-হক ও ভারতীয় অর্থনীতিবিদ অমর্ত্য সেনের উদ্যোগে এই প্রতিবেদন সর্বপ্রথম প্রকাশ করা হয়েছিল । তারপর থেকে প্রতিবছর এই প্রতিবেদন প্রকাশ করা হচ্ছে। এই প্রতিবেদনে মানব উন্নয়ন সূচক, দরিদ্রতা উন্নয়ন সূচক ও জেন্ডার উন্নয়ন সূচকের সহায়তায় সদস্য রাষ্ট্রসমূহের মানব উন্নয়নের গতিবিধির হার পরীক্ষা করা হয়। প্রতিবছর তার ভিত্তিতে দেশসমূহের একটি তালিকা প্রস্তুত করা হয় যার থেকে দেশসমূহে মানব উন্নয়নের হার সম্পর্কে জানা যায়। উদাহরণস্বরূপ, ২০১৪ সালের প্রতিবেদনে ভারতের স্থান ছিল ১৩৫ নম্বরে। প্রতিবেদন প্রতিবছরে এক-একটি মূল বিষয় রাখা হয় এবং প্রতিবেদনটির নামকরণও সেই হিসাবেই করা হয়। ২০১৪ সালের প্রতিবেদনটির মূল বিষয় ছিল "Sustaining Human Progress:Reducing Vulnerability and Building Resilience" (মানব উন্নয়ন টেকসইকরণ : দুর্বলতা কমানো ও প্রতিরোধক্ষমতা বাড়ানো)।
টেস্ট ক্রিকেট অভিষেকে ৫ উইকেট লাভকারী ওয়েস্ট ইন্ডিয়ান ক্রিকেটারদের তালিকা
যখন একজন বোলার কোন একটি ইনিংসে পাঁচ বা ততোধিক ব্যাটসম্যানকে আউট করতে সক্ষম হন, তখন ক্রিকেটের পরিভাষায় তা ‘পাঁচ-উইকেট অর্জন’ নামে পরিচিতি পায়। পাঁচ-উইকেট অর্জনকে ‘ফাইভ-ফর’ বা ‘ফিফার’ নামেও ডাকা হয়ে থাকে। টেস্ট ক্রিকেট খেলায় এটি একটি অন্যতম সম্পর্কযুক্ত বিষয় কিন্তু অসাধারণ অর্জন হিসেবে বিবেচনা করা হয়ে থাকে। ১৪ আগস্ট, ২০১৭ তারিখ পর্যন্ত টেস্ট ক্রিকেট অভিষেকে বিশ্বের ১৪৭জন ক্রিকেটার পাঁচ-উইকেট অর্জন করতে পেরেছেন। স্থায়ীভাবে টেস্ট মর্যাদাপ্রাপ্ত সবগুলো দেশের ক্রিকেটারই অভিষেকে এ অর্জনের সাথে জড়িত রয়েছেন। তন্মধ্যে, ওয়েস্ট ইন্ডিজের নয়জন বোলার এ কীর্তিগাঁথায় নিজেকে সম্পৃক্ত করেছেন।
টাটা ডোকোমো
জনপ্রিয় ভাবে ডোকোমো নামে পরিচিত টাটা ডোকোমো (জাপানের NTT Docomo-র থেকে পৃথক) একটি ভারতীয় মোবাইল পরিষেবা প্রদানকারী প্রতিষ্ঠান। জাপান-এর বৃহৎ দূরসংযোগ কোম্পানী NTT Docomo ও ভারতীয় দূরসংযোগ কোম্পানী টাটা টেলিসার্ভিসের মধ্যে পদ্ধতিগত যুগ্ম উদ্যোগ রূপে ২০০৮ সালে নভেম্বর মাসে টাটা ডোকোমো গড়ে উঠেছিল। টাটা ডোকোমো জি এস এম ও সি ডি এম এ, এই দুই প্রযুক্তির সহায়তায় মোবাইল দূরসংযোগ সেবা শুরু করে। গ্রাহক ভুক্তির পরিসংখ্যার রিপোর্টে টাটা ডোকোমো দেশর ষষ্ঠ বৃহত্তম পরিষেবা প্রতিষ্ঠান।
বর্তমানে টাটা ডোকোমোর মোবাইল সেবা ভারতের নিম্নোক্ত টেলিকম সার্কেল সমূহে উপলব্ধ।
এয়ারসেল
এয়ারসেল জোট ()ভারতবর্ষর একটা মোবাইল নেটওয়ার্ক পরিচালন প্রতিষ্ঠান। তামিলনাডুর চেন্নাইতে মুখ্য কার্যালয় অবস্থিত এই প্রতিষ্ঠানটিতে ওয়ারলেস ভয়েস, বার্তা সরবরাহ ও তথ্য সরবরাহর সেবা দেয়। এয়ারসেল মালয়েশিয়ার মাক্সিস কমিউনিকেসনস ওয়ারহেড ও সিন্দ্যা সিকিউরিটিস এণ্ড্ ইনভেষ্টমেন্ট প্রাইভেট লিমিটেডের এক যুগ্ম উদ্যোগ। মাক্সিস কমিউনিকেসনসের ৭৪% অংশ থাকা এয়ারসেলের অন্য অংশীদার সিন্দ্যা সিকিউরিটিস এণ্ড ইনভেষ্টমেন্ট প্রাইভেট লিমিটেডের বর্তমানের শেয়ার চেন্নাইর এপ'ল'এপোলো হস্পিটেলস গ্রুপের স্বত্বাধিকার রেড্ডি পরিবারের হাতে আসে। ১৯৯৯ সালে এয়ারসেলের সেবা আরম্ভ হয়েছিল ও বর্তমানে তামিলনাডু, অসম, উত্তর পূর্বাঞ্চল ও চেন্নাইর শীর্ষস্থানীয় মোবাইল সেবা প্রতিষ্ঠান।
হেঁচকি
হেঁচকি () ( , ; হলো মধ্যচ্ছদা বা ডায়াফ্রামের অনৈচ্ছিক সংকোচনের ফলে সৃষ্ট ঝাঁকুনি যা প্রতি মিনিটে কয়েকবার হয়। চিকিৎসাশাস্ত্রে এটি "সিনক্রোনাস ডায়াফ্রাগমাটিক ফ্লাটার" (SDF), বা সিংগুল্টাস(singultus) নামে পরিচিত। হেঁচকি একটি অনৈচ্ছিক ক্রিয়া যা একটি রিফ্লেক্স আর্কের সাথে সম্পর্কিত। একবার উদ্দীপনা সৃষ্টি হলে রিফ্লেক্স বা প্রতিবর্তী ক্রিয়ার মাধ্যমে খুব জোরের সাথে ডায়াফ্রামের সংকোচন ঘটে, এর প্রায় ০.২৫ সেকেন্ড পরে ভোকাল কর্ড বন্ধ হয়। এর ফলেই "হিক" শব্দের উৎপত্তি হয়। বাংলায় হেঁচকি শব্দটি "হিক্কা" নামেও পরিচিত। হেঁচকির ছন্দ বা দুই হেঁচকির মধ্যবর্তী সময় ব্যবধান প্রায় ধ্রুব বা স্থির থাকে। বেশিরভাগ ক্ষেত্রেই কোনো চিকিৎসা ছাড়াই হেঁচকি এমনি ভালো হয়ে যায়। অনেকে ঘরোয়া অনেক পদ্ধতি ব্যবহার করে হেঁচকি থামানোর চেষ্টা করেন। দীর্ঘস্থায়ী হেঁচকি উপশমে ওষুধের প্রয়োজন হতে পারে।
বিরল ক্ষেত্রে অসুখের লক্ষণ হিসেবেও হেঁচকি হতে পারে, যেমন:
হেঁচকি সাধারণত এমনিতেই ভালো হয়ে যায় তবে অনেকেই কিছু ঘরোয়া পদ্ধতি ব্যবহার করে হেঁচকি থামানোর চেষ্টা করেন। চমকিয়ে দেয়া বা ভয় দেখানো, ব্যাগের মধ্যে নিঃশ্বাস ছাড়া ও নেয়া, জিহ্বার উপরে বা নিচে চিনি রাখা, বড়ো চামচের এক চামচ চীনাবাদামের মাখন খাওয়া, পুরা একগ্লাস পানি এক নিঃশ্বাসে পান করে কয়েকবার বড়ো বড়ো নিঃশ্বাস টানা ইত্যাদি।
সহজ তত্ত্ব হলো CO এর আংশিক চাপ বৃদ্ধি করা ও নিঃশ্বাস বন্ধ রাখার মাধ্যমে ডায়াফ্রামের ক্রিয়াকে নিবৃত করার চেষ্টা করা।
দীর্ঘস্থায়ী হেঁচকির ক্ষেত্রে প্রোটন পাম্প ইনহিবিটর যেমন ওমিপ্রাজল, মেটোক্লপ্রামাইড, ক্লোরপ্রোমাজিন, ব্যাকলোফেন, হ্যালোপেরিডল, গাবাপেন্টিন ইত্যাদি ওষুধ ব্যবহারে উপকারিতা পাওয়া যায়।
অ্যাপেন্ডিসাইটিস
অ্যাপেন্ডিসাইটিস () হলো ভার্মিফর্ম অ্যাপেন্ডিক্সের প্রদাহ সাধারণ লক্ষণসমূহ হল তলপেটের ডানদিকে ব্যথা, জ্বর, বমি ইত্যাদি। তবে ৪০% ক্ষেত্রে রোগী সবগুলো লক্ষণ নিয়ে আসে না। অ্যাপেন্ডিক্স ফেটে গেলে পুরা পেটে সংক্রমণ ছড়িয়ে পড়ে এবং উদর আবরণী বা পেরিটোনিয়ামের প্রদাহ হয় ও সেপসিস হতে পারে।
অ্যাপেন্ডিক্স এর গহ্বর বা লুমেন কোনো কারণে বন্ধ হলে অ্যাপেন্ডিসাইটিস হয় যেমন ফিকালিথ ( Fecalith) বা মল দিয়ে তৈরি ক্যালসিফাইড পাথর, পরজীবী, পিত্তাশয় পাথর, টিউমার ইত্যাদি লুমেন বন্ধ করে দিতে পারে। ফলে অ্যাপেন্ডিক্সের টিস্যুতে রক্ত চলাচল কমে গিয়ে সহজেই ব্যাক্টেরিয়াল ইনফেকশন হয়। প্রদাহের ফলে অ্যাপেন্ডিক্স অনেক ফুলে যায় ফলে এর টিস্যু ক্ষতিগ্রস্ত হয় ও মরে যেতে থাকে। যথাসময়ে চিকিৎসা প্রদান না করলে অ্যাপেন্ডিক্স ফেটে গিয়ে ব্যাক্টেরিয়া পুরা পেটে ছড়িয়ে পড়ে, তীব্র ব্যথা হয়।
রোগীর লক্ষণসমূহ পর্যবেক্ষণ করেই অনেকাংশে রোগ নির্ণয় সম্ভব। রোগের লক্ষণ ও শারীরিক পরীক্ষার মাধ্যমে রোগ নির্ণয় সম্ভব না হলে রেডিওগ্রাফিক চিত্র যেমন সিটি স্ক্যান, আল্ট্রাসনোগ্রাফি ও ল্যাব পরীক্ষার মাধ্যমে রোগ নির্ণয় করা হয়। এক্ষত্রে আল্ট্রাসনোগ্রাফির তুলনায় সিটি স্ক্যান বেশি নির্ভুল। তবে শিশু ও গর্ভবতী নারীর ক্ষেত্রে আল্ট্রাসাউন্ড পছন্দনীয় কারণ সিটি স্ক্যানে তেজস্ক্রিয়তাজনিত ক্ষতি হওয়ার ঝুঁকি অনেক বেশি।
এই রোগের প্রধান চিকিৎসা হচ্ছে অ্যাপেন্ডিসেক্টোমি বা শল্যচিকিৎসার মাধ্যমে অ্যাপেন্ডিক্স কেটে ফেলা। ল্যাপারোটোমি বা ল্যাপারোস্কোপির মাধ্যমে এই অপারেশন করা যায়। দ্রুত সার্জারি এই রোগের জটিলতা বা অ্যাপেন্ডিক্স ফেটে গিয়ে মৃত্যুর সম্ভাবনা কমিয়ে আনে। অ্যান্টিবায়োটিকের ব্যবহার এক্ষত্রে ইনফেকশন কমাতে ভূমিকা রাখতে পারে।
তীব্র পেটব্যথার সবচেয়ে প্রধান কারণ এটি। ২০১৩ সালে সারাবিশ্বে প্রায় ১৬ মিলিওন ব্যক্তি এই রোগে আক্রান্ত হয়। এবং ৭২০০০ জন মৃত্যু বরণ করে।
মাইকোব্যাক্টেরিয়াম টিউবারকিউলোসিস
মাইকোব্যাক্টেরিয়াম টিউবারকিউলোসিস () হলো অবলিগেট এরোব(obligate aerobe) অর্থাৎ এরা অক্সিজেনের অনুপস্থিতিতে টিকতে পারে না। এরা মাইকোব্যাক্টেরিয়েছি গোত্রের সদস্য এবং যক্ষ্মা রোগের জন্য দায়ী। ১৮৮২ সালে Robert Koch নামক বিজ্ঞানী প্রথম এই জীবাণু আবিষ্কার করেন।" যক্ষ্মা রোগের জীবাণু শনাক্তকরণে বেশি ব্যবহৃত হয় টিউবারকিউলিন স্কিন টেস্ট, অ্যাসিড ফাস্ট স্টেইন ও বুকের এক্সরে।
১৯৯৮ সালে প্রথমবারের মত এই জীবাণুর জিনোম সিকোয়েন্স করা হয়।
মাইকোব্যাক্টেরিয়াম গ্রুপের অন্যান্য জীবাণুর তুলনায় এম.টিউবারকিউলোসিস জীবাণু দ্বারা মানুষের মৃত্যুহার অনেক বেশি। পৃথিবীর মোট জনসংখ্যার প্রায় একতৃতীয়াংশ এই জীবাণু দ্বারা আক্রান্ত। প্রতিবছর প্রায় তিন মিলিয়ন মানুষ যক্ষ্মার কারণে মৃত্যুবরণ করে এবং প্রায় আট মিলিয়ন মানুষ নতুন করে আক্রান্ত হয়।
দ্য ইলেভেন্থ আওয়ার (২০০৭-এর চলচ্চিত্র)
দ্য ইলেভেন্থ আওয়ার ২০০৭ সালে মুক্তিপ্রাপ্ত পরিবেশ বিষয়ক প্রামাণ্য চলচ্চিত্র। চলচ্চিত্রটি পরিচালনা করেছেন নাদিয়া কনারস ও লেইলা কনারস পিটারসেন এবং প্রযোজনা, চিত্রনাট্য রচনা ও বর্ণনা করেছেন লিওনার্দো ডিক্যাপ্রিও। ২০০৭ সালে কান চলচ্চিত্র উৎসবে (১৬-২৭ মে) চলচ্চিত্রটির প্রিমিয়ার অনুষ্ঠিত হয় এবং পরে ১৭ আগস্ট মুক্তি পায়।
সাবেক সোভিয়েত নেতা মিখাইল গর্বাচেভ, বিজ্ঞানী স্টিফেন হকিং, নোবেল পুরস্কার বিজয়ী ওয়ানগারি মাথাই, সংবাদিক আরমান্দ বেচার ও পল হকেনসহ পৃথিবীর বিভিন্ন দেশের ৫০ জন রাজনীতিবিদ, বিজ্ঞানী, ও পরিবেশবাদীদের নিয়ে এই গ্রহের জীবনযাত্রার সম্পর্কিত সমস্যাবলী তুলে ধরা হয়েছে। বিশ্ব উষ্ণায়ন, অরণ্যবিনাশ, হলোসিন নির্গমন, ও সামুদ্রিক প্রাণীর বিলুপ্তির ফলে মানবকূলের ভবিষ্যৎ শঙ্কার কথা উল্লেখ করা হয়েছে। পাশাপাশি এই সমস্যা সমাধানের প্রয়োজনীয় ব্যবস্থার কথাও বলা হয়েছে।
২০০৮ সালের মার্চ মাসে ওয়াশিংটন ডিসির ন্যাশনাল জিওগ্রাফিকে আর্থওয়াচ এনভায়োরনমেন্টাল ফিল্ম অ্যাওয়ার্ডস "দ্য ইলেভেন্থ আওয়ার" চলচ্চিত্রকে পুরস্কৃত করে। এছাড়া ২০০৭ সালে কান চলচ্চিত্র উৎসবে গোল্ডেন ক্যামেরা বিভাগে, স্যাটেলাইট পুরস্কারে শ্রেষ্ঠ প্রামাণ্য চলচ্চিত্র বিভাগে এবং ২০০৮ সালে গোল্ডেন ট্রেইলার পুরস্কারে শ্রেষ্ঠ পোস্টার বিভাগে মনোনয়ন লাভ করে।
চলচ্চিত্রটি সমালোচকদের ইতিবাচক সমালোচনা পেয়েছে। রটেন টম্যাটোস-এ এই চলচ্চিত্রের রেটিং স্কোর ৬৮% , এবং মেটাক্রিটিক-এ ৬৩% রেটিং পেয়েছে।
সমালোচক রজার ইবার্ট "দ্য ইলেভেন্থ আওয়ার"কে ৪-এ ২ রেটিং দিয়েছেন এবং বলেন, "তিনি চলচ্চিত্রের প্রায় প্রত্যেকটি কথার সাথে একমত কিন্তু ৫০ বা তারও অধিক ব্যক্তি শুধু কথা বলে গেছেন এমনকি ডিক্যাপ্রিও একজন টিভি উপস্থাপকের মত কথা বলেছেন যা বিরক্তি ধরিয়েছে।"
লস অ্যাঞ্জেলেস টাইমস-এর সমালোচক কেভিন ক্রাস্ট চলচ্চিত্রটি সম্পর্কে ইতিবাচক সমালোচনা করেছেন এবং বলেন, "এতে কেন পরিবেশ বিষয়ক সমস্যাগুলো হচ্ছে তা উল্লেখ করা হয়েছে এবং এর জন্য ক্রমবর্ধমান কর্পোরেট অর্থনীতির পাশাপাশি সরকারে উদাসীনতাকে দোষারোপ করা হয়েছে। পরিচালকেরা ছবির উত্তেজনাকর অংশ সমস্যা সমাধানের জন্য কি পদক্ষেপ গ্রহণ করা হচ্ছে তা শেষের জন্য রেখে দিয়েছেন, যা দর্শকদের শেষ পর্যন্ত ধরে রেখেছে। বিশেষজ্ঞরা বিদ্যমান প্রযুক্তির মাধ্যমেই এর সমাধান সম্ভব বলে আশা পোষণ করেছেন।"
কামদেব (উদ্ভিদ)
কামদেব (বৈজ্ঞানিক নাম: "Calophyllum polyanthum") হচ্ছে ক্যালোফিলাসি পরিবারের একটি উদ্ভিদ। Wall. ex Choisy এই প্রজাতিটি ১৮৬১ সালে রেকর্ড করেন। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।
কামদেব একটি চিরসবুজ গাছ। এটি আকারে মাঝারি আকৃতির হয়, এই গাছের প্রচুর শাখা-প্রশাখা আছে। এর বাকল লম্বালম্বি খাঁজযুক্ত এবং রঙের দিক থেকে হতে পারে বৈচিত্র যেমন হলুদ, ধূসর, বাদামি বা কালো।পাতার আকার সাড়ে ৬ থেকে সাড়ে ১২ সেন্টিমিটার পর্যন্ত লম্বা ও পুরু। এই ফুল , পুষ্পবৃন্ত সরু, ৪ থেকে ১০ মিলিমিটার লম্বা হয়। বৃত্যংশ চারটি।এর পুংকেশর অসংখ্য। ফল ঝুলন্ত ও রসাল হয়। বীজ ডিম্বাকৃতি, বাদামি রঙের হয়। কাঠের রং লালচে বাদামি।
এই গাছের আদি নিবাস ভারত, থাইল্যান্ড ও দক্ষিণ-পশ্চিম চীন।
প্রাচীন ইংরেজি সাহিত্য
প্রাচীন ইংরেজি সাহিত্য বা অ্যাংলো-স্যাক্সন সাহিত্য বলতে অ্যাংলো-স্যাক্সন ইংল্যান্ডে প্রাচীন ইংরেজি ভাষায় লেখা সাহিত্যকে বোঝায়। এই সাহিত্যের সময়কাল ছিল খ্রিষ্টীয় সপ্তম শতাব্দী থেকে ১০৬৬ খ্রিঃ নর্মানদের ইংল্যান্ড বিজয়ের পরবর্তী কয়েকটি দশক পর্যন্ত। ঐতিহাসিক ও গ্রন্থকার সন্ত বীডের মতে, সপ্তম শতাব্দীতে রচিত "কেড্‌মনের স্তোত্র" হল ইংরেজি ভাষায় রচিত প্রাচীনতম কবিতা। প্রাচীন ইংরেজিতে লেখা শেষ কবিতাটি হল "দ্য গ্রেভ", যা প্রাচীন ইংরেজি ও মধ্য ইংরেজির অন্তর্বর্তী একটি স্তর নির্দেশ করে। দ্বাদশ শতাব্দী পর্যন্ত রচনা হতে থাকা "পিটারবরো ক্রনিক্‌ল" বইটিকেও কখনও কখনও প্রাচীন ইংরেজির একটি শেষদিকের উদাহরণ হিসেবে গণ্য করা হয়।
প্রাচীন ইংরেজি সাহিত্যের সবচেয়ে বিখ্যাত কাজ হল "বেওউল্‌ফ" নামক একটি কবিতা। এটিকে ইংরেজি সাহিত্যের প্রথাগত ইতিহাসের প্রথম গুরুত্বপূর্ণ নমুনার মর্যাদা দেওয়া হয়। ঐতিহাসিক গবষণার ক্ষেত্রে "অ্যাংলো-স্যাক্সন ক্রনিক্‌ল" বইটি বিশেষ গুরুত্বপূর্ণ। এটিতে ইংল্যান্ডের ইতিহাসের প্রথম পর্বের সময়ানুগ একটি ধারাবিবরণী আছে।
পরিমাণের দিক থেকে প্রাচীন ইংরেজি সাহিত্যের উপাদানের মধ্যে সবচেয়ে বেশি আছে সন্তদের জীবনী ও উপদেশ, তারপর বাইবেলের বিভিন্ন অংশের অনুবাদ, আদি খ্রিষ্টান পাদ্রীদের লাতিন রচনাবলীর অনুবাদ, ধারাবিবরণী ও অন্যান্য ইতিহাসভিত্তিক রচনা, আইন, উইল ও অন্যান্য আইনী কাজ, ব্যাকরণ, চিকিৎসাবিজ্ঞান ও ভূগোল এবং কবিতা। মোট ৪০০ টি আলাদা আলাদা পাণ্ডুলিপি থেকে এই সমস্ত নথি উদ্ধার করা হয়েছে। এই ৪০০ টির মধ্যে ১৮৯ টি পাণ্ডুলিপিকে 'প্রধান' বলা হয়।
প্রাচীন ইংরেজি সাহিত্যের পাশাপাশি অ্যাংলো-স্যাক্সনরা বেশ কিছু অ্যাংলো-লাতিন রচনাও রেখে গেছেন।
একাধিক পর্যায়ে প্রাচীন ইংরেজি সাহিত্য নিয়ে গবেষণা হয়েছে ও হচ্ছে। ঊনবিংশ ও বিংশ শতাব্দীর প্রথম ভাগে গবেষণার লক্ষ্য ছিল এই সাহিত্যের জার্মানিক ও পেগান মূল। পরবর্তীকালে বার্নার্ড এফ. হুপ্পে-র গবেষণার পর থেকে সন্ত অগাস্টিনের টীকা ও ভাষ্যের অবদানের দিকে মনোযোগ দেওয়া হয়। বর্তমানে প্রাচীন লেখনী সংক্রান্ত বিভিন্ন গবেষণার রাস্তা খুলে যাওয়ায় বিশেষজ্ঞরা রচনাকাল, উৎস, গ্রন্থকারের পরিচয়, মধ্যযুগে ইউরোপে অ্যাংলো-স্যাক্সনদের সাথে অন্যান্য সংস্কৃতির সম্পর্ক এবং বিভিন্ন রচনার সাহিত্যগুণ প্রভৃতির দিকে নজর দিচ্ছেন।
অ্যাংলো স্যাক্সন যুগে লেখা অনেকগুলো পাণ্ডুলিপি উদ্ধার করা গেছে, যার বেশিরভাগেরই রচনাকাল প্রাচীন ইংরেজি সাহিত্যের শেষ তিন শতাব্দী (৯ম থেকে ১১শ শতাব্দী)। এদের মধ্যে প্রাচীন ইংরেজি ও লাতিন উভয় ভাষায় রচিত নমুনাই পাওয়া যায়। ষোড়শ শতাব্দীতে ইংল্যান্ডে সরকারী অনুদানে বিভিন্ন ক্যাথলিক মঠ ধ্বংস করার কর্মসূচীর ফলে বেশ কিছু পাণ্ডুলিপি ক্ষতিগ্রস্ত ও নষ্ট হয়েছে। প্রাচীন ইংরেজি সাহিত্যের যথাযথ বৈদগ্ধ্যপূর্ণ চর্চা শুরু হয় রানী প্রথম এলিজাবেথের রাজওকালে। সেই সময় ম্যাথিউ পার্কার ও তাঁর সহকর্মীরা যথাসম্ভব পাণ্ডুলিপি সংগ্রহ করেন। তখন থেকেই সংগ্রাহকদের মধ্যে প্রাচীন ইংরেজি পাণ্ডুলিপি মূল্যবান বলে গণ্য হতে থাকে, কারণ দুষ্প্রাপ্যতা ও সাহিত্যিক গুণমান ছাড়াও এগুলির নান্দনিক আকর্ষণও কম নয়; সুন্দর আলঙ্কারিক হস্তাক্ষর, স্পষ্ট রচনাশৈলী ও লেখার সাথে সাথে প্রতি পৃষ্ঠায় অলঙ্করণের খাতিরে সুন্দর নকশা ইত্যাদিও করা হত।
চারটি প্রধান পাণ্ডুলিপিতে প্রাচীন ইংরেজি পদ্য পাওয়া যায়:
খলশী
খলশী (বৈজ্ঞানিক নাম: "Aegiceras corniculatum") হচ্ছে প্রিমুলাসি পরিবারের একটি উদ্ভিদ। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।
সুন্দরবনের ম্যানগ্রোভ উদ্ভিদের মধ্যে খলশী একটি। বিশ্বব্যাপী বিপন্ন উদ্ভিদ তালিকায় আছে। এই গাছ।৭ মিটার পর্যন্ত উঁচু হয়। এই গুল্ম ও ছোট গাছ বৃদ্ধি অনেক কম। এর পাতা ৩০ থেকে ১০০ মিমি দীর্ঘ এবং ১৫ থেকে ৫০ মিমি প্রশস্ত, পুরু। এর ফুল দেখতে ছোট সাদা হয়। মিষ্টি গন্ধ বিশিষ্ট্য।
ভারত, দক্ষিণ-পুর্ব এশিয়া, দক্ষিণ চীন, নিউ গিনি এবং অস্ট্রেলিয়া অঞ্চলে জন্মে।
এর নির্যাস বেদনানাশক হিসাবে ব্যবহার করা হয়।
সিংহলেজা
সিংহলেজা (বৈজ্ঞানিক নাম: "Agave attenuata") হচ্ছে অ্যাসপারাগাসি পরিবারের একটি উদ্ভিদ। এরা একধরনের ক্যাকটাস। এদেরকে ডাকা হয় "Swans Neck" (হংসগ্রীব), "lion's tail" (সিংহপুচ্ছ), বা "foxtail" (শৃগালপুচ্ছ) এইসব নামেও। এরা আলংকারিক উদ্ভিদ হিসেবে জনপ্রিয় এবং লিবিয়া ও মাদেরিয়াতে প্রাকৃতিকীকৃত হয়েছে।
এরা মূলত মেক্সিকোর আদি উদ্ভিদ। গাছটি খুব ধীরে ধীরে বাড়ে। তাই ফুল আসতে ১০ বছর লেগে যায়। হাতির শুঁড়ের মতো ফুলটি এই গাছের বৈশিষ্ট্য। এই ফুলের উচ্চতা ৫ ফুট থেকে ১০ ফুট পর্যন্ত হতে পারে।
দ্য কনসার্ট ফর বাংলাদেশ (চলচ্চিত্র)
দ্য কনসার্ট ফর বাংলাদেশ হল ১৯৭২ সালে মুক্তিপ্রাপ্ত সল সুইমার পরিচালিত একটি চলচ্চিত্র। বাংলাদেশের স্বাধীনতা যুদ্ধের আন্তর্জাতিক সচেতনতা এবং শরণার্থীদের জন্য তহবিল ত্রাণ প্রচেষ্টা বাড়াতে ১৯৭১ সালের ১ আগস্ট নিউ ইয়র্কের ম্যাডিসন স্কয়ার গার্ডেনে অনুষ্ঠিত জর্জ হ্যারিসন এবং রবি শঙ্কর আয়োজিত দুটি বেনেফির কনসার্টের ঘটনাকে ভিত্তি করে চলচ্চিত্রটি নির্মিত হয়। হ্যারিসন এবং শঙ্করের পারফরম্যান্স ছাড়াও চলচ্চিত্রটিতে হ্যারিসনের বিটলস ব্যান্ডের প্রাক্তন সহকর্মী রিংগো স্টার, বিলি প্রিস্টন এবং লেওন রাসেলকেও দেখা যায়। এছাড়াও এতে ছিল বব ডিলানের হেঁটে যাওয়ার দৃশ্য। সংগীতজ্ঞদের মধ্যে আলী আকবর খান, এরিক ক্ল্যাপটন, ব্যাডফিঙ্গার ব্যান্ড, ক্লস ভোরম্যান, জেস এস ডেভিস, জিম হর্ন এবং জিম কেল্টনার এতে অবদান রাখেন।
প্রাক্তন পূর্ব পাকিস্তানের জনগণের জন্য হ্যারিসনের "পায়োনিয়ারিং" অনুদান প্রকল্পের শেষ কার্যক্রম ছিল চলচ্চিত্রটি। এর আগের কার্যক্রমগুলো ছিল "বাংলা দেশ" চ্যারিটি সিঙ্গেল, ইউনিসেফ বেনিফিট কনসার্ট, এবং "জর্জ হ্যারিসন অ্যান্ড হিস ফ্রেন্ডস" নির্মিত ট্রিপল লাইভ অ্যালবাম। "দ্য কনসার্ট ফর বাংলাদেশ" বিটলসের অ্যাপল ফিল্মস কর্তৃক প্রযোজিত হয়। ১৯৭২ সালের বসন্তে চলচ্চিত্রটি যুক্তরাষ্ট্রে মুক্তিলাভ করে। কনসার্টটির যথাযথ ভিডিও ফুটেজের অভাবে মুক্তি দিতে কিছুটা দেরি হয়ে যায়। ২০০৫ সালে "দ্য কনসার্ট ফর বাংলাদেশ রিভিজিটেড উইথ জর্জ হ্যারিসন অ্যান্ড ফ্রেন্ডস" নামক নব্যনির্মিত তথ্যচিত্রটির সাথে চলচ্চিত্রটি ডিভিডিতে বের হয়। তথ্যচিত্রে ঐ অনুষ্ঠানের বেশ কয়েকজন অংশগ্রহণকারীর স্মৃতিচারণা, তখনকার ইউএন সেক্রেটারি-জেনারেল কফি আনান, ইউনিসেফ-এর ইউএস ফান্ডের সভাপতি চার্লস লিওনস এবং লাইভ এইডের প্রতিষ্ঠাতা বব গিল্ডফ প্রমুখের কাছ থেকে সংগৃহীত তথ্যও ছিল।
লাইভ অ্যালবামের মতই চলচ্চিত্রটির ডিভিডি বিক্রিত সকল অর্থ ইউনিসেফের জর্জ হ্যারিসন ফান্ডে অন্তর্ভুক্ত হয়।
বেকারত্ব
বেকারত্ব একটি সামাজিক ব্যাধি অথবা সংকট। ইংরেজি আনএমপ্লোয়মেন্ট (Unemployment) শব্দটি থেকে বেকারত্ব শব্দটি এসেছে। একজন মানুষ যখন তার পেশা হিসেবে কাজ খুজে পায় না তখন 
যে পরিস্থিতির হয় তাকে বেকারত্ব বলে। বাংলাদেশের শ্রমশক্তি সম্পর্কিত জরিপে (২০০২-০৩ এবং ২০০৫-০৬) ১৫ বছর বা তদূর্ধ্ব বয়সের এমন ব্যক্তিকে বেকার বিবেচনা করা হয়েছে যে সক্রিয়ভাবে কাজের সন্ধান করা বা কাজের জন্য প্রস্ত্তত থাকা সত্ত্বেও কোন কাজ করে নি। বাংলাদেশে বেকারত্বের এই সংজ্ঞা দৃশ্যমান ও অদৃশ্য আংশিক কর্মসংস্থান সম্পর্কিত ধারণার সঙ্গে সামঞ্জস্যপূর্ণ উৎপাদনের অন্যান্য উপাদানের মধ্যকার মৌলিক ভারসাম্যহীনতাকে প্রতিফলিত করে।
২০০২-০৩ এবং ২০০৫-০৬ সালের বাংলাদেশের শ্রমশক্তি ও জরিপ অনুযায়ী দেশের মোট বেসামরিক শ্রমশক্তি ছিল যথাক্রমে ৫৬.৩ ও ৪৯.৫ মিলিয়ন যার মধ্যে ৩৬.০ ও ৩৭.৪ মিলিয়ন ছিল পুরুষ এবং ১০.৩ ও ১২.১ মিলিয়ন ছিল মহিলা। কিন্তু কর্মজীবী শক্তি বেড়ে দাঁড়ায় যথাক্রমে ৪৪.৩ ও ৫৭.৪ মিলিয়ন যার মধ্যে ৩৪.৫ ও ৩৬.১ মিলিয়ন ছিল পুরুষ এবং ৯.৮ ও ১১.৩ মিলিয়ন ছিল মহিলা। ফলে বেকার জনসংখ্যা বেড়ে দাঁড়ায় ২.০ ও ২.১ মিলিয়ন যার মধ্যে যথাক্রমে ১.৫ ও ১.২ মিলিয়ন ছিল পুরুষ এবং ০.৫ ও ০.৯ মিলিয়ন ছিল মহিলা। দেশে কর্মজীবী শক্তির চেয়ে শ্রমশক্তির বেশি বৃদ্ধির কারণে বেকার সংখ্যার পরিমাণ বেড়েই চলেছে।
কাজের বাজারের চাহিদার সঙ্গে শিক্ষাব্যবস্থা সংগতিপূর্ণ না হওয়ায় দেশে শিক্ষিত বেকারের সংখ্যা বেড়েই চলেছে। প্রতিবছরই উচ্চশিক্ষা নিয়ে শ্রমবাজারে আসা শিক্ষার্থীদের প্রায় অর্ধেক বেকার থাকছেন অথবা যোগ্যতা অনুযায়ী চাকরি পাচ্ছেন না।
বিশ্বখ্যাত ব্রিটিশ সাময়িকী ইকোনমিস্ট-এর ইকোনমিস্ট ইন্টেলিজেন্স ইউনিটের (ইআইইউ) এক বিশেষ প্রতিবেদনে বলা হয়েছে, বর্তমানে বাংলাদেশের ৪৭ শতাংশ স্নাতকই বেকার। দক্ষিণ এশিয়ায় এর চেয়ে বেশি উচ্চশিক্ষিত বেকার আছেন কেবল আফগানিস্তানে, ৬৫ শতাংশ। এর বাইরে ভারতে এর হার ৩৩ শতাংশ, নেপালে ২০ শতাংশের বেশি, পাকিস্তানে ২৮ শতাংশ এবং শ্রীলঙ্কায় ৭ দশমিক ৮ শতাংশ।
বাংলাদেশ পরিসংখ্যান ব্যুরোর (বিবিএস) শ্রমশক্তি জরিপ ২০১০ অনুযায়ী, দেশে বর্তমানে শ্রমশক্তির পরিমাণ পাঁচ কোটি ৬৭ লাখ। এর মধ্যে পাঁচ কোটি ৪১ লাখ মানুষের কাজ আছে। এর অর্থ মাত্র ২৬ লাখ মানুষ বেকার। তবে জরিপেই বলা আছে, পরিবারের মধ্যে কাজ করে কিন্তু কোনো মজুরি পান না, এমন মানুষের সংখ্যা এক কোটি ১১ লাখ। এ ছাড়া আছে আরও এক কোটি ছয় লাখ দিনমজুর, যাঁদের কাজের কোনো নিশ্চয়তা নেই।
বিশ্বব্যাংক মনে করে, সরকার কম দেখালেও প্রকৃতপক্ষে বাংলাদেশে বেকারত্বের হার ১৪ দশমিক ২ শতাংশ। এর ওপর এখন প্রতিবছর নতুন করে ১৩ লাখ মানুষ শ্রমবাজারে যোগ হচ্ছেন। সুতরাং নতুন কর্মসংস্থান তৈরির চাপ রয়েছে অর্থনীতির ওপর। সংস্থাটির মতে, বাংলাদেশে কর্মসংস্থানের হার ২ শতাংশ বাড়ানো গেলে প্রবৃদ্ধির হার ৮ শতাংশে উন্নীত হবে। আর তাহলেই ২০২১ সালের মধ্যে মধ্য আয়ের দেশ হওয়া সম্ভব। 
আন্তর্জাতিক শ্রম সংগঠনের (আইএলও) তথ্যমতে, বর্তমানে বাংলাদেশে বেকারের সংখ্যা প্রায় তিন কোটি। বেকারত্বের এই ধারা অব্যাহত থাকলে ২০১৫ সালে মোট বেকারের সংখ্যা ছয় কোটিতে দাঁড়াবে। সংস্থাটির মতে, বেকারত্ব বাড়ছে এমন ২০টি দেশের তালিকায় বাংলাদেশের স্থান ১২তম।
শিগেফুমি মোরি
শিগেফুমি মোরি একজন জাপানি গণিতবিদ এবং ফিল্ডস পদক বিজয়ী।
মোরি কিয়োটো বিশ্ববিদ্যালয় থেকে ১৯৭৩ সালে বিএ, ১৯৭৫ সালে এমএ এবং ১৯৭৮ সালে ডক্টর অব সায়েন্স অর্জন করেন। তিনি ১৯৭৫ সালে কিয়টো বিশ্ববিদ্যালয়ে অ্যাসিস্ট্যান্ট হিসেবে যোগদান করেন। তিনি ১৯৭৭ থেকে ১৯৮০ সাল পর্যন্ত হার্ভার্ড বিশ্ববিদ্যালয়ে সহকারী অধ্যাপক হিসেবে কর্মরত ছিলেন। ১৯৮০ সালে নাগোয়া বিশ্ববিদ্যালয়ে প্রভাষক হিসেবে যোগদান করেন। ১৯৮২ সালে সহযোগী অধ্যাপক এবং ১৯৮৮ সালে পূর্ণ অধ্যাপক পদে উন্নীত হন। ১৯৯০ সালে কিয়োটো বিশ্ববিদ্যালয়ে অধ্যাপক হিসেবে যোগদান করেন।